title: Wiki Loves Monuments

text: Suomessa kilpailu järjestettiin ensimmäistä kertaa syyskuussa 2017.


title: Endla järv

text: Endla järv on Virossa Jõgevan kunnassa Jõgevamaalla sijaitseva luonnollinen järvi.


title: Endla järv

text:
Järven pinta-ala on 286 ha (hehtaaria). Saaria on 34, joiden yhteinen pinta-ala on 38,5 ha. Vedenpinnan korkeus on keskimäärin 75,0 m meren pinnan yläpuolella. Siihen laskevat Põltsamaa jõgi, Linnussaare oja, Räägu kanal, Nava jõgi, Mustjõgi, Koidu peakraav ja Endla peakraav (Põllussaare kraav). Sen läpi virtaa Põltsamaa jõgi, joka jatkaa edelleen Sinijärven läpi. Järven huomattavimmat tulojoet ovat Endla kraavi ja Mustjõgi. Järven valuma-alueen laajuus on 433 km (neliökilometriä).
Järvi on luodattu ja sen keskisyvyys on 1,5 metriä ja suurin syvyys 2,4 metriä. Järven laskennalliseksi tilavuudeksi voidaan määrittää 0,0043 km (kuutiokilometriä) eli 4,3 miljoonaa m . Järven rantaviivan pituus on 28,1 kilometriä.


title: Endla järv

text: Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().


title: Endla järv

text: Järvi luokitellaan limnologisesti kasvillisuudeltaan rehevöityneeksi (, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.


title: Endla järv

text: Järvi kuuluu laajaan Endlan luonnonsuojelualueeseen.


title: Handlerin luokittelu

text: Handlerin luokittelu on Wolfgang Handlerin vuonna 1977 esittämä luokittelu ja merkintätapa tietokoneiden rinnakkaisuudelle ja "liukuhihnamaisuudelle" ().


title: Handlerin luokittelu

text: Luokittelu perustuu kolmelle tasolle:


title: Koosa järv

text: Koosa järv on Virossa Peipsiäären kunnassa Tartumaalla sijaitseva luonnollinen järvi.


title: Koosa järv

text:
Järven pinta-ala on 283 ha (hehtaaria) ja se on 3,4 kilometriä pitkä ja 1,2 kilometriä leveä. Vedenpinnan korkeus on keskimäärin 30,1 m meren pinnan yläpuolella. Siihen laskee Põdraoja (Tähemaa oja) ja sen laskujoki on Kargaja jõgi. Järven valuma-alueen laajuus on 75,9 km (neliökilometriä).
Järvi on luodattu ja sen keskisyvyys on 1,2 metriä ja suurin syvyys 1,9 metriä. Järven laskennalliseksi tilavuudeksi voidaan määrittää 0,0034 km (kuutiokilometriä) eli 3,4 miljoonaa m . Järven rantaviivan pituus on 7,7 kilometriä.


title: Koosa järv


title: Koosa järv


title: Soodlan tekojärvi

text: Soodlan tekojärvi on Virossa Anijan ja Kuusalun kuntien välisellä rajalla Harjumaalla sijaitseva padottu järviallas.


title: Soodlan tekojärvi

text:
Järven pinta-ala on 263 ha (hehtaaria) ja se on 7,3 kilometriä pitkä ja 2,2 kilometriä leveä. Saaria on 4, joiden yhteinen pinta-ala on 10 ha. Sen läpi virtaa Soodla jõgi. Järven valuma-alueen laajuus on 178,2 km (neliökilometriä).
Järvi on luodattu ja sen keskisyvyys on 3,2 metriä ja suurin syvyys 13 metriä. Järven tilavuudeksi on arvioitu 0,00900 km (kuutiokilometriä) eli 9,00 miljoonaa m. Järven rantaviivan pituus on 26,5 kilometriä.


title: Soodlan tekojärvi

text: Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on rehevöitynyt.


title: Soodlan tekojärvi

text: Järven kalaston tuotto on 15–20 kilogrammaa hehtaarilta.


title: Värska laht

text: Värska laht on Virossa Setomaan kunnassa Võrumaalla sijaitseva Peipsijärven eteläosan eli Pihkovanjärveen aukeava lahti.


title: Värska laht

text: Lahden pinta-ala on 257 hehtaaria ja lahdensuu rajautuu Rõsnan ja Popovitsan väliin. Siitä aukeaa lähes kymmenen kilometriä leveä järvenosa, jonka keskellä sijaitsee Venäjälle jäävä 6,5 kilometriä pitkä ja 4,0 kilometriä leveä Kulknan saari. Venäjän raja kulkee aivan Värska lahden edustalla ja seuraa sitten pohjoiseen jatkuvan lahdenhaaraa sen keskeltä. Lahden pohjukka alkaa etelässä Värskan kohdalta.


title: Värska laht

text: Saaria on neljä, joiden yhteinen pinta-ala on 5,1 hehtaaria. Suurin saari, joka sijaitsee pari kilometriä Värskasta, on 500 metriä pitkä ja sen pinta-ala on lähes viisi hehtaaria. Siihen laskevista ojista huomattavimmat ovat Karisilla oja, Tsistigõ kraav ja Ristoja (myös Lobotka peakraavi). Karisilla oja on 14,6 kilometriä pitkä ja sen valuma-alueen pinta-ala on 42 neliökilometriä. Se laskee lahteen Rõsnan eteläpuolelle lännestä, mutta se tuo vedet etelästä Nedsajasta asti. Ristoja on 4,5 kilometriä pitkä ja se laskee lahteen aivan Värskan pohjoispuolelle ja sen valuma-alueen pinta-ala on 12 neliökilometriä. Tsistigõ kraav on lyhyt Suursuun laskuoja. Värska oja laskee lahden pohjukkaan, mutta siitä ei ole tietoja saatavilla.


title: Värska laht

text: Lahden rantaviivan pituus on 23,3 kilometriä. Lahden pohjukassa Värskan keskustaajama levittäytyy molemmille rannoille. Pohjoisempana sijaitsevat lahden länsirannalla Lobotka, Tonja ja Rõsna, ja itärannoilla Väike-Rõsna, Kremessova ja Popovitsa.


title: Kaiavere järv

text: Kaiavere järv on Virossa Tarton kunnassa Tartumaalla sijaitseva luonnollinen järvi.


title: Kaiavere järv

text:
Järven pinta-ala on 248 ha (hehtaaria) ja se on 3,6 kilometriä pitkä ja 900 metriä leveä. Vedenpinnan korkeus on keskimäärin 51,0 m meren pinnan yläpuolella. Järveen laskee Kõlaoja (Kõlajõgi) ja viereisestä Elistveren järvestä tuleva Amme jõgi, joka on samalla sen läpivirtausjoki. Amme jõgi laskee 11 kilometrin päässä sijaitsevaan Kuremaan järveen. Järven valuma-alueen laajuus on 92,2 km (neliökilometriä).
Järvi on luodattu ja sen keskisyvyys on 2,8 metriä ja suurin syvyys 5,0 metriä. Järven tilavuudeksi on arvioitu 0,00700 km (kuutiokilometriä) eli 7,02 miljoonaa m. Järven rantaviivan pituus on 8,4 kilometriä.


title: Kaiavere järv

text: Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei mataluutensa vuoksi lämpötilakerrostu ().


title: Kaiavere järv

text: Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja järvi on samalla rehevöitynyt.


title: Aheru järv

text: Aheru järv (myös "Kandsi järv, Kansi järv, Suurjärv, Aherjärv") on Virossa Valgan kunnassa Valgamaalla sijaitseva luonnollinen järvi.


title: Aheru järv

text:
Järven pinta-ala on 233 ha (hehtaaria) ja se on 2,6 kilometriä pitkä ja 1,9 kilometriä leveä. Vedenpinnan korkeus on keskimäärin 69,3 m meren pinnan yläpuolella. Kuussaarõ järven ja Härjäsilmän yhteinen laskuoja sekä Murujärven laskuoja laskevat eteläpäässä sijaitsevaan Karaskin lahteen. Sen huomattavin laskuoja on Laanemetsa oja, joka on samalla järven läpivirtausoja. Se lähtee järven luoteispäästä ja se laskee 200 metrin jälkeen pieneen Mudajärveen, josta se jatkaa matkaansa ensin etelään ja sitten länteen. Se yhtyy rajajokeen Koiva jõgeen 7,5 kilometrin päässä Aheru järvestä. Järven valuma-alueen laajuus on 52,4 km (neliökilometriä).
Järvi on luodattu ja sen keskisyvyys on 3,7 metriä ja suurin syvyys 4,5 metriä. Järven tilavuudeksi on arvioitu 0,00880 km (kuutiokilometriä) eli 8,78 miljoonaa m. Järven rantaviivan pituus on 10,1 kilometriä ja sen rannat ovat metsää tai soistunutta metsää. Seutu on harvaan asuttua seutua.


title: Aheru järv

text: Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().


title: Aheru järv

text: Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on samalla rehevöitynyt.


title: Undu laht

text: Undu laht (myös "Käärme laht") on Virossa Saarenmaan kunnassa Saarenmaalla sijaitseva luonnollinen järvi.


title: Undu laht

text: Järven pinta-ala on 227 ha (hehtaaria) ja se on 2,6 kilometriä pitkä ja kilometrin leveä. Saaria on yli 20, joista kahden moreenipohjaisen saaren yhteinen pinta-ala on 3 ha. Suurin saari on 450 metriä pitkä Rooglaid ja pohjoiuspäässä järveä sijaitsee 260 metriä pitkä nimetön saari. Useimmat saaret ovat mutasaaria, jotka ovat ruohikkoisia ja näkyvät selvästi matalan veden aikana. Järven rantaviivan pituus on 16,7 kilometriä.


title: Undu laht

text: Järvi on erotettu merestä 150 metrisellä padolla, joka tukkii lahdensuun suonalaiselta vedenvirrtaukselta. Järvialtaasta on kaivettu oja ja kanava, jota pitkin makea- ja merivesi voivat virrata sisälle ja ulos järvestä.


title: Undu laht

text: Järvi on Vesipolitiikan puitedirektiivin (VPD) () luokituksen (VRD 8) mukaan rannikkojärvi, joka on vielä yhteydessä mereen (). Järvi luokitellaan limnologisesti halotrofiseksi järveksi, koska veden suolapitoisuus on lievästi koholla (, HA).


title: Tamula järv

text: Tamula järv on Virossa Võrun kunnassa Võrumaalla sijaitseva luonnollinen järvi.


title: Tamula järv

text:
Järven pinta-ala on 209 ha (hehtaaria) ja se on 2,1 kilometriä pitkä ja 1,6 kilometriä leveä. Vedenpinnan korkeus on keskimäärin 69,1 m meren pinnan yläpuolella. Siihen laskee kaakosta Haraku oja (Meegomäe oja), joka on Kubija järven laskuoja. Järven laskujoki Vahejõgi lähtee järven luoteispäästä ja se virtaa luoteeseen, missä se yhtyy 1,3 kilometrin päässä Vagula järven laskujokeen Võhandu jõgeen. Joen luusuaan yhtyy pohjoisesta Vanajõgi. Järven valuma-alueen laajuus on 14,0 km (neliökilometriä).
Järvi on luodattu ja sen keskisyvyys on 4,2 metriä ja suurin syvyys 7,5 metriä. Järven tilavuudeksi on arvioitu 0,00971 km (kuutiokilometriä) eli 9,71 miljoonaa m. Järven rantaviivan pituus on 6,5 kilometriä. Võrun kaupungin taajama reunustaa järven pohjois- ja itärantoja. Asutus on leviämässä myös etelärannoille, missä kulkee itä-länsisuuntainen rautatie rannan lähellä.


title: Tamula järv


title: Tamula järv


title: Hino järv

text: Hino järv (myös "Hino järv Pugula järv, Henno-Pugula järv, Pugola järv, Suur-Pugola järv, Henno järv") on Virossa Rõugen kunnassa Võrumaalla sijaitseva luonnollinen järvi.


title: Hino järv

text:
Järven pinta-ala on 207 ha (hehtaaria) ja se on 2,9 kilometriä pitkä ja 1,2 kilometriä leveä. Järvenselkä on muodoltaan kuin suuri taipunut makkara. Saaria on kuusi, joiden yhteinen pinta-ala on 4,7 ha. Pikksaar on 300 metriä pitkä, mutta se on hyvin kapea. Mar'asaar ja Valgõsaar sijaitsevat vierekkäin ja ne ovat yli 200 metriä pitkät. Pidusaar ja Kõosaar sijaitsevat järven itärannan tuntumassa. Pienin saarista on Tsõõriksaar. Vedenpinnan korkeus on keskimäärin 180,0 m meren pinnan yläpuolella. Järveen laskee joitakin lyhyitä ojia ja järven laskuoja on vain 90 metriä pitkä. Se laskee viereiseen Mustjärveen, jolla on laskuojana Siksälä oja, joka laskee Sika silgeen. Järven valuma-alueen laajuus on 7,5 km (neliökilometriä).
Järvi on luodattu ja sen keskisyvyys on 3,1 metriä ja suurin syvyys 10,4 metriä. Järven laskennalliseksi tilavuudeksi voidaan määrittää 0,0064 km (kuutiokilometriä) eli 6,4 miljoonaa m . Järven rantaviivan pituus on 11,5 kilometriä. Järven itä-, koillis- ja etelärantojen ympäristössä on peltomaita ja koillisessa sijaitsee teollisuuslaitos.


title: Hino järv


title: Hino järv

text: Järvi luokitellaan limnologisesti oligotrofiseksi järveksi, jolla tarkoitetaan ravinnetasoltaan karua järveä (, OL). Silloin järven vedessä on vähän ravinteita ja siksi vedessä elävien bakteerien ja levien yhteinen biomassa jää myös pieneksi. Koko ravintoketju, joka on riippuvainen järven perustuotannon tarjonnasta, kärsii ravinnon vähyydestä ja silloin hyönteisten ja kalojen sekä laji- että yksilömäärät jäävät vähäisiksi.


title: Sutlepa meri

text: Sutlepa meri (myös "Sutlepa laht, Saaremõisa järv"; ) on Virossa Läänemaalla Lääne-Nigulan kunnassa sijaitseva järvi.


title: Sutlepa meri

text:
Järven pinta-ala on 203 ha (hehtaaria), ja se on 2,7 kilometriä pitkä ja 2,0 kilometriä leveä. Saaria on kolme ja niiden yhteispinta-ala on 3,1 ha. Järveen laskee muutama oja, joista huomattavimpia ovat Võimerin laskuoja, Kulani kraavi ja oja Nooarootsin kirkon suunnalta. Järven laskuojaa ei ole nimetty. Järven valuma-alueen laajuus on 18,8 km (neliökilometriä).
Järvi on luodattu ja sen keskisyvyys on 1,2 metriä ja suurin syvyys 1,5 metriä. Järven laskennalliseksi tilavuudeksi voidaan määrittää 0,0024 km (kuutiokilometriä) eli 2,4 miljoonaa m . Järven rantaviivan pituus on 11,8 kilometriä. Rannat ovat pääasiassa merenrantakosteikkoa tai -heinikkoa ja paikoin suota. Asutusta ei liielmälti ole. Järvi kuuluu suojelualueeseen.


title: Sutlepa meri

text: Järvi on Vesipolitiikan puitedirektiivin (VPD) () luokituksen (VRD 8) mukaan rannikkojärvi, joka on vielä yhteydessä mereen ().


title: Sutlepa meri

text: Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen.


title: Sutlepa meri

text: Järvelle tehtiin vasta 2007 ensimmäinen eliöstön tilaa kartoittava tutkimus osana laajempaa 20 Viron rannikkojärven kartoitusta.


title: Kalli järv

text: Kalli järv (myös "Pühajärv, Kaali järv") on Virossa Kastren kunnassa Tartumaalla sijaitseva luonnollinen järvi.


title: Kalli järv

text:
Järven pinta-ala on 199 ha (hehtaaria) ja se on 1,9 kilometriä pitkä ja 1,1 kilometriä leveä. Järvellä on lounaispäässä pitkä, mutkitteleva ja kapea lahti, jota kutsutaan Sääreperäksi. Vedenpinnan korkeus on keskimäärin 30,0 m meren pinnan yläpuolella. Siihen laskee kaakosta Kalli jõgi, joka virtaa järven läpi ja jatkaa järven pohjoispäästä pohjoiseen 3,5 kilometriä ja laskee Peipsijärveen. Järven valuma-alueen laajuus on 82,8 km (neliökilometriä).
Järvi on luodattu ja sen keskisyvyys on 1,1 metriä ja suurin syvyys 1,4 metriä. Järven laskennalliseksi tilavuudeksi voidaan määrittää 0,0022 km (kuutiokilometriä) eli 2,2 miljoonaa m . Järven rantaviivan pituus on 11,6 kilometriä ja rannat ja rantojen lähiympäristö on suota. Ylempänä sijaitsee Leego järvi, joka laskee Kalli jõgeen.


title: Kalli järv

text: Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().


title: Kalli järv

text: Järvi luokitellaan limnologisesti kasvillisuudeltaan rehevöityneeksi (, MF), jolloin matalan järven pohja- ja rantakasvillisuus sekä kelluvalehtinen kasvillisuus kukoistaa. Veden ravinnepitoisuudet ovat nostaneet sen eutrofiseksi järveksi.


title: Raku järv

text: Raku järv (myös "Männiku liivakarjäär") on Virossa Sakun maalaiskunnassa Harjumaalla sijaitseva tekojärvi.


title: Raku järv

text:
Tekojärvi on osa Tallinnan raakavesivarastointijärjestelmää. Männiku järv sijaitsee 200 metriä lounaaseen järven luoteispäästä ja se kuuluu samaan järjestelmään. Raku järven pinta-ala on 230 ha (hehtaaria). Se muodostuu useasta hiekan ja soranotossa syntyneestä altaasta, jotka yhdessä muodostavat nykyisen tekojärven. Pohjoisemman pääaltaan poikki työntyy kaksi niemeä, joiden väliin jää keskelle vielä 150 metriä. Pääallas on kulmikkaan muotoinen ja se on 1,3 kilometriä pitkä ja 1,0 kilometriä leveä. Pääaltaan eteläpäässä on 200 metriä leveä kapeikka, jonka alapuolella aukeaa kaksilahtinen järvenpää. Järven pohjoispuolella 1,6 kilometrin päässä sijaitsee Ülemiste järv. Saaria on 5, joiden yhteinen pinta-ala on 0,9 ha. Järven valuma-alueen laajuus on 13,0 km (neliökilometriä).
Järvi on luodattu ja sen keskisyvyys on 7,0 metriä ja suurin syvyys 12 metriä. Järven tilavuudeksi on arvioitu 0,00800 km (kuutiokilometriä) eli 8,00 miljoonaa m. Järven rantaviivan pituus on 15,1 kilometriä.


title: Lavassaare järv

text: Lavassaare järv on Virossa Koongan maalaiskunnassa Pärnumaalla sijaitseva luonnollinen järvi.


title: Lavassaare järv

text:
Järven pinta-ala on 196 ha (hehtaaria) ja se on 2,9 kilometriä pitkä ja 950 metriä leveä. Saaria on nelä, joiden yhteispinta-ala on yli 0,4 ha. Sen laskujoki on Audru jõgi, mutta tulo-ojia ei ole merkitty karttaan. Järven valuma-alueen laajuus on 30,5 km (neliökilometriä).
Järvi on luodattu ja sen keskisyvyys on 0,7 metriä ja suurin syvyys 1,0 metriä. Järven laskennalliseksi tilavuudeksi voidaan määrittää 0,0014 km (kuutiokilometriä) eli 1,4 miljoonaa m . Järven rantaviivan pituus on 7,1 kilometriä ja sen rannat ovat suota ja ne ovat autiot. Järven länsipuolta kutsutaan Kõima rabaksi ja itäpuolta Maima rabaksi. Maalaiskunnan raja ohittaa järven itärannan tuntumassa. Lavassaare kylä ja sen teollisuuslaitos sijaitsevat järvestä kaakkoon päin.


title: Lavassaare järv

text: Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma ().


title: Lavassaare järv

text: Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (, PM). Silloin veden kalkkipitoisuus on pieni, sen ravinnepitoisuudet ja humuspitoisuudet ovat korkeat, mikä tekee siitä myös dystrofinen järvi.


title: Õisu järv

text: Õisu järv on Virossa Mulgin maalaiskunnassa Viljandimaalla sijaitseva luonnollinen järvi.


title: Õisu järv

text:
Järven pinta-ala on 194 ha (hehtaaria) ja se on 2,3 kilometriä pitkä ja 1,2 kilometriä leveä. Vedenpinnan korkeus on keskimäärin 45,5 m meren pinnan yläpuolella. Järveen laskee Kõpu jõgi, joka on samalla sen läpivirtausjoki. Muita järveen laskevia ojia ovat Mõõnaste kraav, Raadi oja ja Vidva oja, joka laskee järveen Mäeküla järvestä Õisun kylässä sijaitsevan Veskejärven läpi. Järven valuma-alueen laajuus on 199,0 km (neliökilometriä).
Järvi on luodattu ja sen keskisyvyys on 2,8 metriä ja suurin syvyys 4,3 metriä. Järven laskennalliseksi tilavuudeksi voidaan määrittää 0,0054 km (kuutiokilometriä) eli 5,4 miljoonaa m . Järven rantaviivan pituus on 7,0 kilometriä ja se on pääasiassa suota, rantaheinikkoa tai soistunutta metsää. Järven lähiympäristössä on runsaasti viljelymaata, joiden kuivatusvesiä ojat tuovat järveen. Õisun kylä sijaitsee järven kaakkoispuolella.


title: Õisu järv

text: Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei mataluudestaan johtuen lämpötilakerrostu ollenkaan ().


title: Õisu järv

text: Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea samalla kun sen ravinnepitoisuudet ovat korkeat.


title: Turtle Beach

text: Turtle Beach Corporation on yhdysvaltalainen elektroniikkavalmistaja. Se valmista tietokoneisiin äänikortteja ja headsetteja. Vuonna 1995 yhtio yhdistyi Voyetraan, joka on kehittänyt omia ohjelmistoja äänikorteille. Yhdessä ne muodostivat Voyetra Turtle Beachin , jonka pääkonttori sijaitsee Yonkersissä New Yorkissa. Vuonna 2014 Voyetra Turtle Beach sulautui Parametric Soundin kanssa säilyttäen Parametric Sound nimet, kunnes nimi muutettiin muotoon Turtle Beach Corporation.


title: Cactus

text: Cactus on vuonna 1986 ensi-iltansa saanut Paul Coxin ohjaama, tuottama ja käsikirjoittama australialainen draamaelokuva, jonka pääosia näyttelevät Isabelle Huppert ja Robert Menzies.


title: Cactus

text: Paul Coxin lisäksi elokuvan käsikirjoitusta oli laatimassa myös Bob Ellis, Norman Kaye ja Morris Lurie. Jane Ballantyne oli Coxin ohella elokuvan tuottajana. "Cactus" sai kaksi AFI-ehdokkuutta parhaasta ohjauksesta ja miespääosasta.


title: Cactus

text:
Colo (Isabelle Huppert) on ranskalaisnainen, joka matkustaa Australiaan jätettyään aviomiehensä. Hän loukkaantuu auto-onnettomuudessa, jossa hän menettää lähes kokonaan näkönsä. Hän tapaa sokean nuoren Robert-nimisen lääkärin (Robert Menzies), joka omistaa kasvihuoneen täynnä kaktuksia.
Paul Cox sai inspiraation elokuvaan lapsuudestaan, jolloin hänen äitinsä sokeutui väliaikaisesti. Cox työsti elokuvan tarinaa muutaman vuoden ajan ja kun päätti haluavansa työskennellä Isabelle Huppertin kanssa, hän kirjoitti käsikirjoituksen Huppert mielessään.


title: Cactus

text: "Cactuksen" kuvaukset alkoivat lokakuussa 1985, ja sen kuvauspaikkana oli Victorian osavaltio Australiassa. Elokuvan budjettina oli 1,5 miljoonaa Australian dollaria ja tuotantoyhtiöinä olivat Australian Film Commission, Dofine Productions ja Film Victoria.


title: Cactus

text: "Cactus" sai ensi-iltansa Cannesin elokuvajuhlilla Ranskassa toukokuussa 1986, ja elokuvan Australian ensi-ilta oli 4. syyskuuta 1986. "Cactuksen" teatterilevittäjänä oli Australiassa Roadshow Film Distributors. Elokuva esitettiin myös vuoden 1986 Montrealin ja Toronton elokuvajuhlilla.


title: Cactus

text: Rotten Tomatoes -sivuston mukaan 100% kriitikoista on antanut elokuvalle positiivisen arvosanan 7,4/10 keskiarvolla. Keräys perustuu viiteen arviointiin. 309 käyttäjästä 67% on antanut elokuvalle positiivisen arvosanan 4/5 keskiarvolla.


title: Luettelo Android-valmistajista

text: Tämä on luettelo Android-valmistajista. Se sisältää yrityksiä, jotka ovat tehneet Android-käyttöjärjestelmällä varustettuja tuotteita. Luettelo sisältää myös yrityksiä, jotka eivät enää valmista Android-laitteita. Vuonna 2016 suurimpia Android-älypuhelinten valmistajia olivat Samsung, Huawei, Oppo ja Vivo.


title: Factorio

text: Factorio on Wube Softwaren kehittämä strategiapeli. Pelin kehitysversio julkaistiin Steam-palvelussa "Early Access"-versiona 25. helmikuuta 2016 Pelin viimeistelty versio oli tarkoitus julkaista vuoden 2017 aikana Microsoft Windowsille, OS X:lle ja Linuxille.


title: Factorio

text: Pelissä pelataan ihmisen kaltaisella hahmolla, joka on törmännyt planeetalle avaruusaluksella. Ainoana selviäjänä, hänen täytyy kerätä materiaaleja rakentaakseen teollisen infrastruktuurin ja lopulta hänen täytyy rakentaa avaruusalus päästäkseen planeetalta pois, samalla taistellen planeetalla eläviä avaruusolentoja vastaan.


title: Nobunaga’s Ambition

text: Nobunaga's Ambition () on japanilaisen Koein (nykyisin Koei Tecmo) kehittämä strategiaroolipelien sarja.


title: Nobunaga’s Ambition

text: Sarjan ensimmäinen osa on julkaistu vuonna 1983 ja uusin vuonna 2015.


title: Nobunaga’s Ambition

text: Nimi viittaa Oda Nobunagan elämään ja Japanin valloitukseen Sengoku-kaudella.Ennen julkaisuja euroopassa ja pohjois-amerikassa pelisarja on julkaistu japanilaisille kotitietokoneille ja konsoleille: FM-7, FM Towns, MSX, NEC PC-9801, NEC PC-8801, NES, PC Engine, PlayStation, Sega Dreamcast, Sega Saturn, Sharp X68000, SNES, Wii, WonderSwan.


title: Internet Pohjois-Koreassa

text: Internet-yhteys on Pohjois-Koreassa vain pienellä joukolla maan eliittiä ja ulkomaalaisilla lähetystöillä. Pohjois-Koreassa laajemmassa käytössä on maan sisäinen intranet, mutta sitäkin pääsee käyttämään arviolta vain 10 prosenttia maan asukkaista.


title: Internet Pohjois-Koreassa

text: Pohjois-Koreassa vain pienellä joukolla maan eliittiä ja ulkomaalaisilla lähetystöillä on pääsy maailmanlaajuiseen internetiin. Edes ulkomaisten lähetystöjen ei sallita käyttää langattomia verkkoja, sillä ne mahdollistaisivat pääsyn internetiin myös lähetystön lähialueella. Lisäksi joillekin tutkijoille ja opiskelijoille on annettu rajoitetusti pääsy internetiin, jotta he voisivat kerätä tietoa ulkomaista.


title: Internet Pohjois-Koreassa

text: Pohjois-Koreassa asuu 25 miljoonaa ihmistä, mutta maassa on rekisteröity vain noin tuhat IP-osoitetta. Joissakin maan kouluissa opetetaan tietojenkäsittelyä. Pohjois-Korean internet-yhteys katkesi muutamiksi tunneiksi 23. joulukuuta 2014 Sonyn palvelimille tapahtuneen iskun jälkeen. Pohjois-Koreassa vierailevilla turisteilla on ollut vuodesta 2013 lähtien rajoitettu pääsy 3G-verkkoihin. Hankaloittaakseen loikkausta yrittävien henkilöiden toimia Pohjois-Korea on häirinnyt kiinalaista matkapuhelinliikennettä Kiinan rajalla.


title: Internet Pohjois-Koreassa

text: Pohjois-Koreassa on käytössä teoriassa kaikille avoin ilmainen intranet, josta käytetään nimeä "Kwangmyong". Käytännössä sitä pääsevät käyttämään vain harvat ihmiset, sillä Pohjois-Koreassa on tietokoneita lähinnä pääkaupunki Pjongjangissa. Tavallisilla pohjoiskorealaisilla ei ole tietokoneita kodeissa, mutta niitä pääsee käyttämään valvotuissa tietokonehuoneissa sekä nettikahviloissa. Vuonna 2004 Pohjois-Koreasta loikanneen tietokoneinsinöörin arvion mukaan noin 100 000 pohjoiskorealaisella on pääsy maan intranetiin.


title: Internet Pohjois-Koreassa

text: Pohjois-Korean intranet Kwangmyong on viranomaisten tarkassa valvonnassa, ja siellä kaikki tieto esitetään Pohjois-Korean näkökulmasta. Kwangmyong sisältää noin 2000 maailmanlaajuisesti internetista kopioitua sensuroitua sivua. Kwangmyongissa on muun muassa oma hakukone, keskusteluryhmiä, sähköposti, uutisia, sääennusteita ja ruokaohjeita. Kwanmyongin sivut on koodattu muokatulla HTML-koodilla, joka näyttää maan Kim-sukuisten johtajien nimet 20 prosenttia suuremmalla fontilla kuin sivun muun sisällön.


title: Internet Pohjois-Koreassa

text: Pohjois-Koreassa on vuodesta 2008 lähtien toiminut Koryolink-niminen 3G-verkko. Siihen oli vuonna 2014 pääsy arviolta kahdella miljoonalla pohjoiskorealaisella. Koryolinkin kautta voi soittaa vain maan sisäisiä puheluita, eikä sillä pääsee internetiin. Sen käyttäjille lähetetään päivittäin Pohjois-Korean johtoa ylistäviä propagandatekstiviestejä.


title: Internet Pohjois-Koreassa

text: Ulkomaalaiset pääsevät katsomaan Pohjois-Korean Naenara-nimistä internetportaalia. Siellä on poliittista materiaalia ja Pohjois-Korean johdon saavutusten esittelyä.


title: Internet Pohjois-Koreassa

text: Pohjois-Korean internet-maatunnuksen alla oli vuonna 2016 sattuneen vuodon aikaan vain 28 verkkosivustoa.


title: Internet Pohjois-Koreassa

text: Pohjois-Korean tietokoneissa käytetään pääosin Windows XP:tä. Joissakin tietokoneissa käytetään maan omaa Red Star OS -nimistä käyttöjärjestelmää, joka pohjautuu Linuxiin. Red Star OS -koneilla pääsee vain maan omaan intranetiin.


title: Pierre Goudiaby Atepa

text: Pierre Goudiaby Atepa (30. kesäkuuta 1947 Casamance) on senegalilainen arkkitehti ja insinööri, joka on yksi Afrikan tunnetuimmista rakennussuunnittelijoista. Atepan suunnittelemia ovat muun muassa West Africa Central Bankin rakennus Senegalin Dakarissa, Banjulin kansainvälinen lentoasema Gambiassa sekä Länsi-Afrikan talousyhteisön rakennus Togon Loméssa.


title: Pierre Goudiaby Atepa

text: Vuonna 2010 paljastettiin Dakarissa Senegalin 50-vuotisen itsenäisyyden kunniaksi rakennettu valtava pronssiveistos "Afrikkalainen renessanssi", jonka Atepa on suunnitellut.


title: 7-PET

text: 7-PET on K. W. Bentleyn löytämä voimakas opioidi, se on 300 kertaa morfiinia vahvempi suhteessa painoon. Se on sukua etorfiinille, joka on voimakas analgeetti ja jota käytetään lähinnä suurten eläinten sedaatiossa.


title: 7-PET

text: Etorfiinista poiketen 7-PET:iä ei ole luokiteltu laittomaksi huumausaineeksi, mutta sen luokittelua laittomaksi on suunniteltu Yhdysvalloissa, Kanadassa, Australiassa ja Uudessa-Seelannissa.


title: Ano Caselius

text: Ano Eemil Caselius (22. lokakuuta 1867 Kauvatsa – 26. maaliskuuta 1929 Pori) oli suomalainen kihlakunnantuomari ja Tampereen kunnallispormestari.


title: Ano Caselius

text: Caseliuksen vanhemmat olivat Kauvatsan kappalainen Mauritz Edvard Caselius (1830–1871) ja Sofia Matilda Lagermarck. Hän pääsi ylioppilaaksi 1887 Porin yksityislyseosta ja suoritti Helsingin yliopistossa kameraalitutkinnon 1889 ja yleisen oikeustutkinnon 1890. Caselius sai varatuomarin arvon 1893.


title: Ano Caselius

text: Vuodet 1903–1906 Caselius toimi Porin pormestarina. Hän korvasi tehtävästä poliittisista syistä erotetun Harald Wilhelm von Hellensin, joka palasi virkaansa jälleen ensimmäisen sortokauden jälkeen. Tampereen kunnallispormestarina Caselius oli 1914–1919, jonka jälkeen hän toimi Hauhon ja Ulvilan tuomiokuntien tuomarina 1919–1929.


title: Ano Caselius

text: Ano Caselius oli naimisissa vuodesta 1892 Viola Gabriella Anderssonin kanssa. Heidän poikansa oli Helsingin yliopiston siviilioikeuden professori Ilmari Caselius.


title: Livio Bieler

text:
Livio Bieler (s. 15. huhtikuuta 1993) on sveitsiläinen hiihtäjä. Hän hiihti ensimmäisen FIS maailmancup kilpailunsa Davosissa joulukuussa 2016. Seuratasolla hän edustaa Gardes Frontiere –seuraa.
Bielerin paras sijoitus maailmancupissa on Pyeongchangin yhdistelmäkilpailusta helmikuussa 2017, jolloin hän sijoittui 14. sijalle.


title: Meelva järv

text: Meelva järv (myös "Määrasto raba laugas") on Virossa Räpinan kunnassa Põlvamaalla sijaitseva luonnollinen järvi.


title: Meelva järv

text:
Järven pinta-ala on 75 ha (hehtaaria) ja se on 2,7 kilometriä pitkä ja 550 metriä leveä. Saaria on vain yksi ja sen pinta-ala on 0,64 ha. Sen laskuoja on Toolamaa oja ja järven valuma-alueen laajuus on 13,4 km (neliökilometriä).
Järvi on luodattu ja sen keskisyvyys on 2,0 metriä ja suurin syvyys 3,2 metriä. Järven tilavuudeksi on arvioitu 0,00150 km (kuutiokilometriä) eli 1,50 miljoonaa m. Järven rantaviivan pituus on 6,6 kilometriä.


title: Meelva järv

text: Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma ().


title: Meelva järv

text: Järvi luokitellaan limnologisesti asidotrofiseksi järveksi, jonka vesi on samanaikaisesti sekä humuspitoista että mineraalipitoista (, AT).


title: Kõvera järv

text: Kõvera järv (myös "Kõvera Väikejärv, Mustajärv") on Virossa Võrun kunnassa Võrumaalla sijaitseva luonnollinen järvi.


title: Kõvera järv

text:
Järven pinta-ala on 12 ha (hehtaaria) ja se on 900 metriä pitkä ja 150 metriä leveä. Sen laskuoja on Selise kraavi. Järven valuma-alueen laajuus on 2,3 km (neliökilometriä).
Järvi on luodattu ja sen keskisyvyys on 6,4 metriä ja suurin syvyys 15 metriä. Järven tilavuudeksi on arvioitu 0,000700 km (kuutiokilometriä) eli 0,710 miljoonaa m. Järven rantaviivan pituus on 2,2 kilometriä. Noin 300 metrin päässä sijaitsee pieni Tahojärv.


title: Kõvera järv


title: Kõvera järv


title: Akste järv

text: Akste järv (myös "Magari paisjärv") on Virossa Põlvan kunnassa Põlvamaalla sijaitseva luonnollinen järvi.


title: Akste järv

text: Järven pinta-ala on 6 hehtaaria. Se on 550 metriä pitkä ja 150 metriä leveä ja sen rantaviivan pituus on 1,4 kilometriä. Järven suurin syvyys 4,3 metriä.


title: Akste järv


title: Akste järv


title: Lahojärv

text: Lahojärv (myös "Moisekatsi järv, Mõisajärv") on Virossa Põlvan kunnassa Põlvamaalla sijaitseva luonnollinen järvi.


title: Lahojärv

text: Järven pinta-ala on 3 ha (hehtaaria) ja sen suurin syvyys 6 metriä. Se on 400 metriä pitkä ja 100 metriä leveä ja sen rantaviivan pituus on 900 metriä.


title: Lahojärv


title: Lahojärv


title: Elemisiini

text: Elemisiini on fenyylipropeneeni ja luonnollinen orgaaninen yhdiste. Sitä esiintyy useissa kasveissa. Elemisiinistä on myös jalostettu meskaliinia. Elemisiini on myristisiinin ohella yksi muskottipähkinän antikolinergisista kemikaaleista.


title: Fenyylipropeenit

text: Fenyylipropeenit, propenyylifenolit, alokenyylibentseenit ja allyylibentseenit ovat fenyylipropanoideja joihin on kiinnittynyt bentseenirengas, ja niihin on myös liittynyt allyyliryhmä.


title: Indulis Bikše

text: Indulis Bikše (s. 15. syyskuuta 1995) on latvialainen hiihtäjä. Hän debytoi FIS maailmancupissa Rukalla marraskuussa 2015.


title: Lauri Karila

text: Lauri Karila oli suomalainen kääntäjä ja elokuvatuottaja.


title: Lauri Karila

text: Karila johti vuonna 1926 perustettua "Kulttuurifilmi Oy Kurki"-yhtiötä joka tuotti 16 millimetrin kaitafilmejä kansanvalistustarkoituksiin. Yhtiö tuotti muun muassa vuonna 1930 valmistuneen 9 minuutin pituisern Helsingin nähtävyyksiä ja katuelämää esitelleen filmin "Helsinki" ulkoasiainministeriön ja Helsingin kaupungin tilauksesta. Kulttuurifilmi Oy Kurki sulautui vuonna 1936 Suomi-Filmiin kaitafilmilainaamoksi.


title: Lormetatsepaami

text: Lormetatsepaami on bentsodiatsepiini jolla on hypnoottinen, ahdistusta poistava, antikonvulsiivinen, sedatiivinen ja lihaksia rentouttava vaikutus. Sitä käytetään yleensä unettomuuden hoitoon.


title: Lormetatsepaami

text: Kemikaalia ei ole hyväksytty lääkekäyttöön Yhdysvalloissa tai Kanadassa, mutta sitä myydään Alankomaissa 1 ja 2 mg tabletteina tuotenimillä "Lormet" ja "Noctamid". Sitä myydään myös Yhdistyneissä kansakunnissa 0,5 ja 1 mg tabletteina lyhytaikaiseen keskivaikean tai vaikean unettomuuden hoitoon.


title: Lormetatsepaami

text: Lormetatsepaamissa on kiraliakeskus. Ainetta käytetään lääkkeenä rasemaattimuodossa.


title: Ramiro II

text: Ramiro II voi tarkoittaa seuraavia:


title: Brännäs

text: Brännäs on ruotsinkielinen sukunimi, joka on muun muassa seuraavilla henkilöillä:


title: Brotitsolaami

text:
Brotitsolaami on bentsodiatsepiini jolla on sedatiivinen, hypnoottinen ja lihaksia rentouttava vaikutus. Se kuuluu tienotriatsolobentsodiatsepiineihin. Sen vaikutukset ovat samankaltaisia triatsolaamin kanssa.
Kemikaalia käytetään lyhytaikaiseen vaikean unettomuuden hoitoon. Brotitsolaamilla on todettu olevan ahdistusta poistavia vaikutuksia 8-100 mikrogramman annoksilla, mutta yleensä unettomuuden hoitoon käytetään 125-250 mikrogramman annoksia.


title: Pavel Francouz

text: Pavel Francouz (s. 3. kesäkuuta 1990 Plzeň, Tšekkoslovakia) on tšekkiläinen jääkiekkomaalivahti, joka pelaa NHL-joukkue Colorado Avalanchen organisaatiossa. Hänen vahvuuksiinsa kuuluvat pelisilmä ja ketteryys.


title: Pavel Francouz

text: Francouz on edustanut Tšekkiä jääkiekon maailmanmestaruuskilpailuissa vuosina 2013, 2014, 2016 ja 2017. Vuoden 2016 kilpailuissa hän toimi Tšekin ykkösmaalivahtina.


title: Kubrat

text: Kubrat oli bulgaarien päällikkö, joka kapinoi avaareja vastaan perustaen eri heimojen liitosta muodostuneen Suur-Bulgarian nykyisen Ukrainan alueella.


title: Kubrat

text: 600-luvun alussa bulgaarit nousivat Konstantinopolin patriarkka Nikeforoksen mukaan avaarien kaania vastaan Kubratin johdolla. Kapina ajoittui pian avaarien tekemän epäonnistuneen hyökkäyksen jälkeen vuonna 626. Kapina palveli Bysantin valtakunnan sotilaallisia etuja ja Kubrat muodostikin läheiset diplomaattiset yhteydet keisari Herakleioksen kanssa. Avaarien kukistamisen jälkeen Kubrat perusti niin sanotun vanhan suur-Bulgarian alueelle, jonka useimmat tutkijat sijoittavat Krimin niemimaan pohjoispuolelle Dneprjoen molemmin puolin.


title: Kubrat

text: Kubratin muusta toiminnasta tiedetään vain hyvin vähän. Suhteillaan Bysantin valtakuntaan Kubrat ilmeisesti sai arvon "patrikios" (patriisi), joka käytännössä tarkoitti arvovaltaa ja mahdollisesti myös Bysantista saatua rahaa. Tätä tukee Dneprjoen varren alueelta tehdyt rahalöydökset, joissa on 500- ja 600-luvuilla hallinneiden keisarien lyöttämiä kolikoita. Löydöistä on myös päätelty, että rahan lähettäminen loppui ennen vuotta 630 Konstans II:n valtakaudella. Tuolloin muslimit olivat vallanneet monet Bysantin vauraimmista alueista ja valtakunta ei enää ehkä kyennyt tukemaan liittolaisiaan. Toisaalta samoihin aikoihin löydöksiä on tehty kasaarien hallitsemilta alueilta ja tarkoituksena on ehkä ollut muodostaa liitto vaikutusvaltaansa kasvattaneiden kasaarien kanssa bulgaarien kustannuksella. Nikeforoksen ja pyhittäjä Theofaneksen teosten mukaan Suur-Bulgarian valtio hajosi Kubratin kuollessa hänen viiden poikansa johtamiin joukkoihin. Batbaian pysytteli Suur-Bulgarian vanhalla alueella ja Κotrag muutti lähistölle Dneprjoen toiselle puolelle. Neljäs poika muutti Pannoniaan ja liittoutui avaarien kanssa viidennen muuttaessa vastaavasti Pentapolikseen Ravennaan liittoutuen Bysantin valtakunnan kanssa. Asparuh, kolmas Kubratin pojista, muutti johtamansa joukot puolestaan Tonavan suulle ja perusti ensimmäisen Bulgarian valtakunnan hänen voitettuaan Bysantin valtakunnan joukot vuonna 680 tai 681.


title: Yhdistetty talviolympialaisissa 1928

text: Pohjoismaisen yhdistetyn kilpailu vuoden 1928 talviolympialaisissa käytiin samalla kuin kisojen 18 kilometrin maastohiihto ja mäkihyppykilpailut. Kilpailun kaikki mitalisijat menivät norjalaisille. Johan Grøttumsbråten voitti olympiakultaa selvällä erolla muihin kilpailijoihin.


title: A. J. Salonen

text: A. J. Salonen oli suomalainen kääntäjä.


title: Maastohiihto talviolympialaisissa 1928

text: Maastohiihdossa kilpailtiin vuoden 1928 talviolympialaisissa kahdella hiihtomatkalla. Ohjelmassa olivat miesten 18 ja 50 kilometrin matkat. Hiihtoladut kulkivat Sankt Moritzia ympäröivillä kukkuloilla. Kilpailujen 50 km hiihtomatka jäi historiaan säiden ansiosta. Föhn-tuulen lämmittämillä rinteillä lämpötila nousi kilpailun aikana 0 °C:sta 25 °C:een, mikä aiheutti vaikeuksia lumiolosuhteille.


title: Maastohiihto talviolympialaisissa 1928

text: Kaikki mitalisijat menivät Norjaan ja Ruotsiin. Norja saavutti kolmoisvoiton 18 km matkalla ja Ruotsi 50 km matkalla.


title: Maastohiihto talviolympialaisissa 1928

text: Maastohiihtokilpailuihin otti osaa 71 urheilijaa 15 maasta.


title: SAI KZ III

text: SAI KZ III oli tanskalaisen Skandinavisk Aero Industrin valmistama yksimoottorinen yleisilmailukone, joka teki ensilentonsa syyskuussa 1944. Konetta valmistettiin 64 kappaletta, mikä teki siitä SAI:n eniten valmistaman konetyypin.


title: SAI KZ III

text: KZ III:n prototyyppi teki ensilentonsa 11. syyskuuta 1944 sairaalalentokäyttöön varustettuna. 90 hevosvoiman de Havilland Gipsy Minor -moottorilla varustetun prototyypin runko oli teräsputkirakenteinen, siipien ja peräsimien ollessa puurakenteiset. Suurin osa koneesta oli pinnoitettu kankaalla.


title: SAI KZ III

text: Kaksi KZ III:a myytiin vuonna 1945 Tanskan kuninkaallisille ilmavoimille yhteyslentokonekäyttöön, joiden lisäksi osa koneista myytiin ulkomaanmarkkinoille Ruotsiin, Norjaan, Islantiin ja Belgiaan. Valmistetuista koneista neljä varustettiin sairaalalentokoneiksi, koneisiin oli mahdollista nostaa paarit rungon paapuurin puoleisen sisäänkäynnin kautta. Konetyyppiä käytti muun muassa sairaalakuljetuksia hoitanut Zone-Redningskorpset (nyk. Flack) vuoteen 1963 saakka.


title: SAI KZ III

text: Koneen pohjalta kehitettiin myöhemmin paranneltu KZ VII -malli, jota valmistettiin 53 kappaletta.


title: SAI KZ III

text: Dansk Veteranflysamling (nyk. Tanskan ilmailumuseo) sai lahjoituksena KZ III OY-DZA:n lahjoituksena Chr. Hoelgaard Lundilta. Kone oli palvellut sairaalalentotehtävissä joulukuulle 1962.


title: Kevätahava

text: Kevätahava on yleensä havuilla, tuijilla, katajilla ja myös alppiruusuilla keväisin tapahtuva ilmiö. Siinä kasvit haihduttavat keväisin tuulisella ja aurinkoisella ilmalla vettä lehtien ja neulasien kautta, kun niiden pintajuuristo on jäässä. Kevätahava on yleinen varsinkin nuorilla alppiruusuilla.


title: Kevätahava

text: Kevätahavalta voi helposti suojautua, kun kasvi suojataan hyvin.


title: Maastohiihto talviolympialaisissa 1928 – miesten 50 km

text: Miesten 50 kilometrin maastohiihtokilpailu vuoden 1928 talviolympialaisissa käytiin 14. helmikuuta. 50 kilometrin hiihto oli kisojen ensimmäinen hiihtokilpailu. Kilpailu aloitettiin aamulla lämpötilan ollessa 0 °C:een tuntumassa, mutta sään oli määrä viiletä päivällä kilpailun edetessä. Kävi kuitenkin toisin ja lämpötila muuttui täysin, Föhn-tuuli kävi etelästä sillä seurauksella, että lämpötila nousi kilpailun aikana 25 °C astetta auringon paistaessa. Tämä aiheutti hiihtäjille suuria ongelmia lumiolosuhteissa ja suksien vahauksessa. Kilpailu oli lopulta yksi kaikkien aikojen hitaimmista hiihdoista, ja yksi talviolympiahistorian vaativimmista kilpailutapahtumista. Kilpailun voittoaika oli yli tunnin hitaampi kuin edellisten olympialaisten voittoaika.


text: Parhaiten vaikeat olosuhteet hallitsivat ruotsalaishiihtäjät, jotka ottivat yllättäen kolmoisvoiton norjalaisten nenän edestä.


text: Lämpötilan muutosten takia norjalaiset ja suomalaiset epäonnistuivat kilpailua varten tehdyssä voitelussa. Aamulla pakkasta oli 18 miinusastetta, iltapäivällä vuoristossa 25 plusastetta.


title: La Femme de mon pote

text: La Femme de mon pote on vuonna 1983 ensi-iltansa saanut Bertrand Blierin ohjaama ranskalainen komediaelokuva, jonka pääosissa ovat Isabelle Huppert, Coluche ja Thierry Lhermitte. Elokuvan käsikirjoittajina olivat Bertrand Blier ja Gérard Brach ja tuottajina Claude Berri ja Alain Sarde.


title: La Femme de mon pote

text:
Viviane Arthaud (Isabelle Huppert) on viehättävä pariisitar, joka etsii jotain hauskanpitoa lomallaan Courchevelin talviurheilukeskuksessa. Hän aloittaa suhteen hyvännäköisen Pascal Saulnier -nimisen urheiluvaatemyyjän (Thierry Lhermitte) kanssa, mutta samaan aikaan Viviane on lumoutunut myös yökerhon tiskijukasta, Mickystä (Coluche). Pian selviää, että Pascal ja Micky ovat keskenään parhaita ystäviä, jotka molemmat rakastuvat Vivianeen.
"La Femme de mon pote" kuvattiin Courchevelin talviurheilukeskuksessa, joka sijaitsee Saint-Bon-Tarentaisen kunnassa Savoiessa. Elokuvan tuotantoyhtiöinä olivat Sara Films ja Renn Productions.


title: La Femme de mon pote

text: "La Femme de mon pote" sai ensi-iltansa Ranskassa 31. elokuuta 1983 ja oli AMLF:n teatterilevittämä. Elokuva keräsi Ranskassa teatterikierroksensa aikana 1 485 746 katsojaa.


title: La Femme de mon pote

text: "La Femme de mon pote" julkaistiin Ranskassa DVD:lle 10. syyskuuta 2003.


title: O. E. Nyman

text: O. E. Nyman oli suomalainen kääntäjä.


title: O. E. Nyman

text: O. E. Nyman voi olla Onni Edvard Nyman (s. 16. syyskuuta 1888 Suomussalmi). Hänen vanhempansa olivat Suomussalmen pitäjänapulainen Gustaf Edvard Nyman (1848–1892) ja Anna Helander. Nyman pääsi ylioppilaaksi Oulun lyseosta 1907. Nymanin vanhempi veli oli kirjailija ja kustannusjohtaja Eino Railo (vuoteen 1903 Nyman).


title: WebAssembly

text: WebAssembly tai wasm on kehitteillä oleva, tehokas web-ympäristöä varten tarkoitettu ohjelmointikieli. Sen on suunniteltu toimivan ainakin osittain seuraajana JavaScriptille, ja sen suurimpana etuna JavaScriptiin nähden voidaankin katsoa olevan huomattavasti matalamman tason esitysmuoto, mistä syystä sen avulla voidaan suorittaa koodia JavaScriptiä tehokkaammin. Suurimmat selainkehittäjät muun muassa Chromen, Firefoxin ja Safarin osalta ovat sitoutuneet tukemaan WebAssemblyä selaimissaan.


title: Mark Smith

text: Mark Smith (s. 9. maaliskuuta 1961) on brittiläinen entinen Sauberin Formula 1 -tallin tekninen johtaja.


title: Mark Smith

text: Smith aloitti uransa pääsuunnittelijana Jordanilla vuonna 1998. Vuonna 2001 hän siirtyi pääsuunnittelijaksi Benettonille, ja toimi tehtävässään myös Renaultilla vuosina 2002–2004. Vuosina 2005–2008 Smith työskenteli Red Bullilla teknisenä johtajana. Vuonna 2008 hän aloitti Force Indialla suunnittelujohtajana, jonka jälkeen hänet ylennettiin tallin tekniseksi johtajaksi. Vuodet 2011–2014 hän toimi Team Lotus/Caterhamin teknisenä johtajana.


title: Mark Smith

text: 13. heinäkuuta 2015 Smith aloitti Sauberilla teknisenä johtajana, mutta jätti tallin jo maaliskuussa 2016 perhesyihin vedoten.


title: Kaksoisfluidireaktori

text: Kaksoisfluidireaktori (, DFR) on sulasuolareaktorista kehitetty ydinreaktori, jossa jäähdytysaine ja polttoaine kiertävät toisistaan erillisissä piireissään fluidina. Reaktorin jäähdytyksen ensiöpiirissä on kaavailtu käytettäväksi sulaa lyijyä. Näin kyseessä olisi nestemäisellä metallilla jäähdytetty reaktori. Sula lyijy toimii myös neutroniheijastimena ja vähentää myös reaktorin gammasäteilyä. Mitään neutronihidastimia ei tarvita eikä käytetä, vaan reaktori on niin sanottu nopea hyötöreaktori. Reaktorin korkean lämpötilan vuoksi voimalalta voidaan odottaa korkeaa termistä hyötysuhdetta. Myös vedyn tuotanto hyvällä hyötysuhteella olisi mahdollista. Koska reaktorin lämpötila pysyy jäähdytysaineen ja polttoaineen kiehumispisteen alapuolella, kumpaakaan näistä ei tarvitse paineistaa, ja näin reaktoria ei tarvitse sijoittaa paineastiaan. Reaktorin passiivisen turvallisuuden oletetaan myös olevan korkealla tasolla, sillä pääasiassa polttoaineen lämpölaajeneminen estää reaktorin ylikuumenemisen. Kaksoisfluidireaktorista on suunnitelmissa kaksi eri versiota. Enemmän sulasuolareaktoria muistuttava DFR/s käyttää polttoainepiirissään aktinoidien suoloja. Vielä suurempaan tehotiheyteen pääsee DFR/m, jonka polttoainepiirissä virtaa sula metalli.


title: Kaksoisfluidireaktori

text:
Kansainvälinen järjestö GIF on nimennyt neljännen sukupolven ydinreaktoreihin kuusi merkittävää teknologiaa noin sadan ehdokkaan joukosta:
Näistä kuudesta neljännen sukupolven reaktoriteknologiasta kaksoisfluidireaktori yhdistää kolme: LFR, VHTR ja MSR.


title: Kaksoisfluidireaktori

text: Nopean reaktorin erityinen etu on mahdollisuus hyödyntää polttoaineenaan muiden ydinvoimaloiden käytettyä polttoainetta, jolloin ongelmalliset pitkäikäiset radioaktiiviset isotoopit saadaan hyödynnettyä ja hajotettua nopeutetusti. Samalla ydinpolttoaine saadaan hyödynnettyä satakertaisesti.


title: Kaksoisfluidireaktori

text: Kaksoisfluidireaktori on valittu Puolan ydinenergiaohjelman lupaavaksi tutkimuskohteeksi kaasujäähdytteisen korkean lämpötilan reaktorin ohella.


title: Kaksoisfluidireaktori

text: Hyötöreaktorit, jollainen kaksoisfluidireaktorikin on, kykenevät muuttamaan fissiileiksi ytimiksi fertiilejä ytimiä niin tehokkaasti, että reaktorin käynnistyksen jälkeen reaktori kykenee tuottamaan fertiileistä ytimistä kaiken tarvitsemansa reaktoripolttoaineen.


title: Kaksoisfluidireaktori

text: Reaktorin toiminnan kannalta tärkeimmät ydinreaktiot ovat hyötöreaktio ja fissio eli ytimen halkeaminen.


title: Kaksoisfluidireaktori

text: Plutoniumin fissio


title: Kaksoisfluidireaktori

text: Yksi plutoniumytimen halkaisu tuottaa kolme nopeaa neutronia. Vaikka joka kerta plutoniumin Pu ydin ei halkeakaan, neutronikaappauksessa syntyvä Pu ydin on myös fissiili. Suurienerginen nopea neutroni kykenee halkaisemaan nämä sivutuotteina syntyvät ytimet paljon todennäköisemmin kuin hitaat neutronit. Ytimien onnistunut halkaiseminen on oleellista ydinreaktorin neutronitalouden ja ketjureaktion jatkumisen kannalta.


title: Kaksoisfluidireaktori

text: Uraanin hyötöreaktio


title: Kaksoisfluidireaktori

text: Hyötöreaktiossa fertiili U ydin muuttuu fissiiliksi Pu ytimeksi.


title: Kaksoisfluidireaktori

text:
Torium polttoaineena
Kaksoisfluidireaktori on hyvän neutronitaloutensa ansiosta lupaava ehdokas toriumia polttoaineenaan käyttäväksi hyötöreaktoriksi. Käytettäessä toriumia reaktorin polttoaineena hyötöreaktiossa muodostuu fissiiliä uraanin isotooppia U, jonka fissio tuottaa pääosan reaktorin neutronivuosta.


title: Kaksoisfluidireaktori

text: Kaksoisfluidireaktorin ensimmäinen vaihtoehto DFR/s muistuttaa polttoainepiirinsä puolesta sulasuolareaktoria. Reaktorin polttoaineeksi on ajateltu plutoniumtrikloridia, uraanitrikloridia ja toriumtrikloridia. Reaktori soveltuu myös köyhän uraanin ja ydinjätteen hävittämiseen. Reaktorin lämpötila on korkea, noin 1 000 °C. Reaktorin lämpötila asettaa vaatimuksia käytettävien suolojen suhteen ja erityisesti sopivan kiehumispisteen kannalta. Korkea lämpötila yhdessä sulan suolan kemiallisen korroosiotaipumuksen kanssa edellyttää paljon reaktorin polttoainepiirin putkistolta. Volframin seoksista ja piikarbidista oletetaan saatavan riittävän kestävät materiaalit reaktorin putkistoon.


title: Kaksoisfluidireaktori

text: Kaksoisfluidireaktorin toinen vaihtoehto DFR/m perustuu sulan metallin käyttöön polttoainepiirissä. Fissioituvista metalleista ei tehdä yhdisteitä muiden alkuaineiden kanssa vaan toimintapisteessään reaktorin lämpötila on niin korkea että polttoaineena käytettävät metallit virtaavat sulana. DFR/m odotetaan olevan tehotiheydeltään ja taloudellisuudeltaan vielä parempi kuin DFR/s.


title: Matt Morris

text: Matt Morris (s. 12. toukokuuta 1974) on brittiläinen McLarenin Formula 1 -tallin insinööri.


title: Matt Morris

text: Morris aloitti huhtikuussa 2011 Sauberin pääsuunnittelijana, jossa toimi kesäkuuhun 2013 saakka. Syyskuussa 2013 hän aloitti McLarenin insinööriosaston johtajana. Aiemmin Morris on työskennellyt Williamsilla vuosina 2003–2011.


title: Romance of the Three Kingdoms

text: Romance of the Three Kingdoms () on japanilaisen Koein kehittämä (nykyisin Koei Tecmo) strategiaroolipelisarja.


title: Romance of the Three Kingdoms

text: Sarja perustuu Kolmen kuningaskunnan kronikkaan (Sanguozhi Pinghua) mutta nimi viittaa suositumpaan ja viihteellisempään teokseen Kolmen kuningaskunnan kertomus (Sanguo yanyi).


title: Romance of the Three Kingdoms

text: Pelisarjan ensimmäinen osa on julkaistu vuonna 1985 ja uusin vuonna 2015.


title: Romance of the Three Kingdoms

text: Sarjaan perustuen on tehty toiminnallisempi "spin-off" pelisarja Dynasty Warriors.Sarjasta on tehty myös mm. mobiililaitteille "Sangokushi Mobile" sarja.


title: Satu Järvelä

text: Satu Johanna Järvelä (s. 4. lokakuuta 1977 Helsinki) on aktiiviuransa lopettanut suomalainen lumilautailija, jonka erikoisalaa oli half-pipe. Hänen saavutuksiinsa kuuluvat ISF-liiton MM-voitto Sveitsin Davosissa 1995, USOpen voitot Yhdysvaltojen Strattonissa 1995 ja 1996 sekä maailmancupin voitto vuonna 2000 Sveitsissä. Järvelä on myös ensimmäinen suomalainen lumilautailun maailmanmestari. Järvelä osallistui myös Naganon olympialaisiin, joissa finaalipaikka jäi saavuttamatta. Lumilautailusta Järvelä kiinnostui jo lapsena. Hän kärsi loukkaantumisista. Sittemmin hän on toiminut kilpailutuomarina sekä toimii nykyään muun muassa Enni Rukajärven, Roope Tonterin ja Matti Suur-Hamarin managerina.


title: Shannon Dunn-Downing

text: Shannon M. Dunn-Downing (s. 26. marraskuuta 1972 Arlington Heights, Illinois) on yhdysvaltalainen aktiiviuransa lopettanut monipuolinen lumilautailija. Hän on osallistunut menestyksekkäästi moniin X Games -kilpailuihin. Naganon talviolympialaisissa 1998 Shannon Dunn saavutti pronssimitalin ja Salt Lake Cityssä vuonna 2002 hän pääsi viidennelle tilalle. Lumilautailusta hän kiinnostui Coloradossa, jonne hän perheineen muutti, kun hän oli yhdeksänvuotias. Dunn keskeytti urheilu-uransa takia opinnot Coloradon yliopistossa. Uran jälkeen hän on muuttanut Kaliforniaan, jossa elää kotiäitinä.


title: Mathieu Crepel

text:
Mathieu Crepel (s. 26. lokakuuta 1984) on uransa lopettanut ranskalainen lumilautailija ja maailmanmestari half-pipessä sekä big airissa vuodelta 2007. Näiden lisäksi hän saavutti pronssia vuonna 2009 half-pipessä.
Olympialaisissa hän kilpaili kahdesti half-pipessä: vuosina 2006 ja 2010. Näistä paremmin hän sijoittui vuonna 2010 Vancouverissa ollessaan kymmenes.
Hän kilpaili lumilautailun maailmancupissa yhteensä 21 kertaa, voitti neljä kertaa ja oli yhteensä yhdeksän kertaa palkintopallilla.


title: Samurai Warriors (pelisarja)

text: Samurai Warriors on Koei Tecmon videopelisarja, joka sijoittuu löyhästi Sengoku-kaudelle japanin historiassa.


title: Samurai Warriors (pelisarja)

text: Peli muistuttaa yhtiön toista Dynasty Warriors -sarjaa pelimekaniikaltaan.


title: Samurai Warriors (pelisarja)

text: Videopeleihin perustuen on tehty myös samanniminen anime-sarja Samurai Warriors (anime).


title: Ryo Aono

text:
Ryo Aono (s. 15. toukokuuta 1990) on japanilainen lumilautailija ja maailmanmestari half-pipessä vuodelta 2009.
Olympialaisissa hän on kilpaillut kahdesti half-pipessä: vuosina 2010 ja 2014. Näistä paremmin hän sijoittui vuonna 2010 Vancouverissa ollessaan yhdeksäs.
Hän on kilpaillut lumilautailun maailmancupissa yhteensä 31 kertaa, on voittanut 12 kertaa ja on ollut yhteensä 18 kertaa palkintopallilla.


title: Maisa Tännu

text: Maisa Tännu (tai Tennu synt. Tyrväällä, k. 1600-luvulla) oli suomalainen nainen, joka tuomittiin noituudesta kuolemaan. Hän oli toiminut parantajana, mutta keskeisempää oikeudenkäynnissä olivat uhkailut, joista oli usein seurannut onnettomuuksia.


title: Maisa Tännu

text: Maisa Tännu oli maankiertäjänoita, joka kierteli eri kylissä ja vaati ruokaa ja kestitystä. Todistajien mukaan jonkun oli aina kannettava hänen maitopyttyään ja ruokasäkkiään tai kyyditettävä häntä loitsujen pelossa. Pitäjän kappalaisen mukaan eukkoa ei koskaan oltu nähty kirkossa eikä Herran ehtoollisella.


title: Maisa Tännu

text: Vuonna 1654 Tännu haastettiin ensimmäisen kerran oikeuteen. Hän oli asunut loisena Satakunnan Kiukaisissa erään talonpojan pirtissä. Isäntä oli päättänyt karkottaa hänet kuultuaan huhuja hänen noituudestaan. Maisa oli uhkaillut häntä, ja kolmen päivän kuluttua isännältä oli kuollut hevosia. Paneliassa hän ei ollut saanut pyytämiään villoja ja talon emännän kättä oli alkanut särkeä.


title: Maisa Tännu

text: Maisa Tännu haastettiin uudelleen oikeuteen vuonna 1659. Tuolloin hän oli vaatinut ruokaa eräässä talossa Eurakoskella, mutta oli jättänyt sen syömättä. Hän väitti, että hänelle oli annettu vain palanutta leipää, ja uhosi, että isäntäväki saisi kyllä vielä nähdä. Talon poika oli tullut mykäksi eikä kyennyt syömään kahteen viikkoon ja oli parantunut vasta kun Maisaa oli taivuteltu. Köylypolvelainen talonpoika kertoi, että hänen vaimonsa sairastui, koska eukkoa ei ollut tiedetty kutsua häihin. Tilanne oli korjaantunut, kun Maisa paransi vaimon suolalla.


title: Maisa Tännu

text: Oikeudenkäynnissä Maisaa vaadittiin tunnustamaan tekonsa ja taikansa. Hän ei tunnustanut saaneensa aikaan mitään pahaa, vaan valitteli kuinka häntä vihattiin ja kadehdittiin. Kihlakunnanoikeus tuomitsi hänet kuolemaan maineensa perusteella, eikä kukaan halunnut vapauttaa häntä. Lautakunta selitti, ettei se voinut vapauttaa häntä hyvällä omallatunnolla vaan uskoi hänen olevan vaaraksi ihmisille ja eläimille. Maisan ei kuitenkaan tiedetty surmanneen ketään ihmistä. Tuomio jäi riippumaan Turun hovioikeuden ratkaisusta.


title: EIHL-kausi 2015–2016

text: EIHL-kausi 2015–2016 oli Yhdistyneen kuningaskunnan jääkiekon pääsarjan Elite Ice Hockey Leaguen 13. kausi. Sarjan runkosarjan mestaruuden voitti englantilainen Sheffield Steelers, jolle runkosarjan mestaruus oli historian viides ja toinen peräkkäinen. Pudotuspelien mestaruuden voitti lopulta Nottingham Panthers, jolle mestaruus oli historian viides ja ensimmäinen sitten kauden 2012–2013.


title: EIHL-kausi 2015–2016

text:
Erhardt konferenssi
Gardiner konferenssi


title: Hatsune Miku: Project DIVA (pelisarja)

text: Hatsune Miku: Project DIVA on Miku Hatsune vocaloid-hahmoon perustuvien rytmi- ja musiikkipelien sarja.


title: Hatsune Miku: Project DIVA (pelisarja)

text: Hahmoon perustuvat pelit ovat Segan ja Crypton Future Median kehittämiä.


title: Hatsune Miku: Project DIVA (pelisarja)

text: Sarjan pelejä oli myyty 2.5 miljoonaa kappaletta heinäkuuhun 2014 mennessä.


title: Armas Holmio

text: Armas K. E. Holmio (26. syyskuuta 1897 – 21. helmikuuta 1977 Hancock, Michigan, Yhdysvallat) oli amerikansuomalainen pastori, kirjailija ja suomentaja. Holmio toimi professorina Hancockin Suomi Collegessa.


title: Armas Holmio

text: Holmio muutti Suomesta Yhdysvaltoihin 1926. Hän toimi toisen maailmansodan aikana sotilaspappina Yhdsyvaltain armeijassa ja oli myös tiedustelutehtävissä.


title: Teemu Haaja

text: Teemu Haaja (s. 28. lokakuuta 1972 Valkeakoski) on suomalainen jalkapalloilija.


title: Teemu Haaja

text: Haaja edusti FC Hämeenlinnaa Veikkausliigassa kausina 2002 ja 2003 yhteensä 24 ottelussa, joissa hän teki kolme maalia. Ensimmäisen liigaottelunsa Haaja pelasi 28. huhtikuuta 2002, kun FC Hämeenlinna hävisi vieraissa 1–2 Allianssille. Hän teki ottelunsa myös joukkueensa maalin. Ottelu ja maali olivat FC Hämeenlinnan ensimmäiset pääsarjatasolla.


title: Teemu Haaja

text: Haaja on Hakan kasvatti, joka lopetti jalkapallon B-juniori-ikäisenä. Tämän jälkeen hän pelasi alasarjoissa, kunnes kaudeksi 1996 siirtyi Nelosesta Ykköseen ja FC Hämeenlinnaan.


title: Kyllikki Aspelin-Ignatius

text: Aino Kyllikki Aspelin-Ignatius (8. lokakuuta 1877 Helsinki – 10. maaliskuuta 1951) oli suomalainen kääntäjä ja teosofi.


title: Kyllikki Aspelin-Ignatius

text: Aspelin-Ignatiuksen vanhemmat olivat professori, valtionarkeologi Johan Reinhold Aspelin ja Anna Sofie Elisabet Nielsen. Hän pääsi ylioppilaaksi 1895 Helsingin suomalaisesta yhteiskoulusta. Kyllikki Aspelin-Ignatius oli naimisissa 1899–1923 filosofian maisteri, apteekkari, apteekkineuvos Väinö Johannes Ignatiuksen (1874–1931) kanssa. Heidän poikansa oli toiminnanjohtaja ja nuortenkirjailija Pentti Ignatius, kirjailijanimi Asko Paju. Kyllikki Aspelin-Ignatiuksen veli oli arkkitehti, pilapiirtäjä Heino Aspelin.


title: Kyllikki Aspelin-Ignatius

text: Nimellä "Kyllikki Ignatius":


title: Kyllikki Aspelin-Ignatius

text:
Nimellä "Kyllikki Ignatius":
Nimellä "Kyllikki Aspelin-Ignatius":


title: Anastasija Sedova

text: Anastasija Sedova (s. 4. helmikuuta 1995) on venäläinen maastohiihtäjä.


title: Anastasija Sedova

text: Sedova sijoittui Lahden MM-kilpailuissa 2017 yhdistelmäkilpailussa yhdeksänneksi, 10 kilometrin perinteisellä 11:nneksi ja viestissä viidenneksi. Pyeongchangin olympialaisissa 2018 hän saavutti 4 × 5 kilometrin viestissä pronssia ja oli 10 kilometrin vapaan hiihtotavan kilpailussa kahdeksas, 30 kilometrin perinteisen hiihtotavan yhteislähtökilpailussa yhdestoista sekä 15 kilometrin yhdistelmäkilpailussa kahdestoista.


title: Anastasija Sedova

text: Maastohiihdon maailmancupissa Sedova kilpaili ensimmäisen kerran marraskuussa 2016 Rukalla perinteisen hiihtotyylin 10 kilometrillä, jossa hän sijoittui 19:nneksi. Kymmenen parhaan joukkoon hän sijoittui ensimmäisen kerran Otepäässä helmikuussa 2017, jossa hän hiihti perinteisen hiihtotyylin 10 kilometrillä seitsemänneksi. Hän oli seitsemäs myös Tour de Skin kokonaiskilpailussa 2017–2018. Parhaimmillaan hän on sijoittunut yksittäisessä maailmancupin osakilpailussa viidenneksi Beitostølenin 15 kilometrin vapaan hiihtotavan väliaikalähtökilpailussa joulukuussa 2018. Saman kauden Tour de Skillä hän oli kolmas Toblachin 10 kilometrin vapaan hiihtotavan kilpailussa, Oberstdorfin ja Val di Fiemmen 10 kilometrin perinteisen yhteislähtökilpailuissa sekä loppunousun osuuajoissa. Kiertueen kokonaiskilpailussa hän sijoittui neljänneksi.


title: Anastasija Sedova

text: Liberecin nuorten MM-kilpailuissa 2013 Sedova sai hopeaa viestissä ja oli pronssilla luistelutyylin 5 kilometrillä. Val di Fiemmen nuorten MM-kilpailuissa 2014 hän sai hopeaa viestissä ja oli pronssilla perinteisen hiihtotyylin 5 kilometrillä. Almatyn nuorten MM-kilpailuissa 2015 Sedova oli jälleen hopealla viestissä ja sai hopeaa myös luistelutyylin 5 kilometriltä. Râșnovin nuorten MM-kilpailuissa 2016 alle 23-vuotiaiden sarjassa Sedova voitti MM-kultaa 10 kilometrin perinteisen tyylin kilpailussa ja oli vapaan hiihtotyylin 10 kilometrillä kolmas, ja Gomsin MM-kilpailuissa 2018 hän voitti kultaa 15 kilometrin yhdistelmähiihdossa.


title: Anastasija Sedova

text: Sedova saavutti nuorten olympialaisissa 2012 kultaa 5 kilometrin perinteisen hiihtotavan kilpailussa ja hopeaa sekaviestissä. Euroopan nuorten olympiafestivaaleilla 2013 hän sai kultaa 5 kilometrin perinteisen hiihtotavan kilpailussa ja sekaviestissä sekä hopeaa 7,5 kilometrin vapaan hiihtotavan kilpailussa.


title: Anastasija Sedova

text: Venäjän-mestaruuskilpailuissa Sedova on voittanut kultaa yhdistelmäkilpailussa vuosina 2016 ja 2018 sekä 30 kilometrin perinteisellä hiihtotavalla vuonna 2017. Hopeaa hän on saavuttanut 10 kilometrin vapaalla vuonna 2017 sekä pronssia 10 kilometrin perinteisellä hiihtotavalla 2016 ja 2018.


title: Anna Magnusson

text: Anna Magnusson (s. 31. maaliskuuta 1995 Piitime) on ruotsalainen ampumahiihtäjä, viestin olympiamitalisti.


title: Anna Magnusson

text: Kontiolahden MM-kilpailuissa 2016 Magnusson oli normaalimatkalla 72:s ja Ruotsin viestijoukkueen mukana yhdeksäs. Nuorten MM-kilpailuissa 2016 hän saavutti viestijoukkueessa hopeaa ja pikamatkalla pronssia. Oslon MM-kilpailuissa 2016 Magnusson oli pikamatkalla 53:s, takaa-ajossa 57:s ja Ruotsin viestijoukkueessa kymmenes. Hochfilzenin MM-kilpailuissa 2017 Magnusson oli sekä sekaviestissä että viestissä kuudes, pikamatkalla 14:s, takaa-ajossa 36:s ja normaalimatkalla 59:s.


title: Anna Magnusson

text: Magnusson hiihti Pyeongchangin olympialaisissa 2018 kolmannen osuuden Ruotsin hopeajoukkueessa naisen viestissä. Normaalimatkalla hän sijoittui 37:nneksi.


title: Anna Magnusson

text: Magnusson kilpaili ampumahiihdon maailmancupissa ensimmäisen kerran Oberhofin viestissä kaudella 2014–2015. Ensimmäiset maailmancupin pisteensä hän saavutti Östersundissa joulukuussa 2015 oltuaan normaalimatkalla 40:s. Kymmenen parhaan joukkoon hän hiihti ensimmäisen kerran Antholzin yhteislähtökilpailussa tammikuussa 2017 oltuaan seitsemäs.


title: Pierre Moerlen

text: Pierre Moerlen (23. lokakuuta 1952 Colmar, Haut-Rhin – 3. toukokuuta 2005 Sainte-Marie-aux-Mines, lähellä Strasbourgia) oli ranskalainen rumpali ja lyömäsoittaja, tunnettu parhaiten töistään yhtyeessä Gong, Mike Oldfieldin kanssa sekä yhtyeessä Pierre Moerlen's Gong.


title: Paulína Fialková

text: Paulína Fialková (s. 25. lokakuuta 1992 Brezno) on slovakialainen ampumahiihtäjä.


title: Paulína Fialková

text: Fialková kilpaili ampumahiihdon maailmancupissa ensimmäisen kerran Nové Městossa kaudella 2011–2012. Ensimmäiset maailmancupin pisteensä hän saavutti Kontiolahdella maaliskuussa 2014 oltuaan pikakilpailussa kymmenes. Ensimmäisen palkintosijansa hän saavutti oltuaan toinen Tjumenin yhteislähtökilpailussa maaliskuussa 2018. Seuraavalla kaudella hän sijoittui kolmanneksi Pokljukan takaa-ajossa ja toiseksi Hochfilzenin takaa-ajossa. Nové Městossa hän oli pikakilpailussa kolmas ja yhteislähdössä toinen. Ruhpoldingin yhteislähtökilpailussa hän oli kolmas.


title: Paulína Fialková

text: Ruhpoldingin MM-kilpailuissa 2012 Fialková sijoittui pikakilpailussa 86:nneksi ja viestijoukkueen mukana kahdeksanneksi. Nové Měston MM-kilpailuissa 2013 hän oli takaa-ajossa 53, pikakilpailussa 55:s ja viestijoukkueessa kahdeksas. Sotšin olympialaisissa 2014 hän oli pikakilpailussa 72:s ja viestissä 14:s. Kontiolahden MM-kilpailuissa 2015 Fialková sijoittui normaalimatkalla 53:nneksi, pikakilpailussa 89:nneksi, sekaviestissä 17:nneksi ja viestissä 19:nneksi. Oslon MM-kilpailuissa 2016 hän oli takaa-ajossa 23:s, pikakilpailussa 49:s, normaalimatkalla 76:s, viestissä 14:s ja sekaviestissä 17:s. Hockfilzenin MM-kilpailuissa 2017 Fialková sijoittui yhteislähdössä kymmenenneksi, takaa-ajossa 12:nneksi, normaalimatkalla 27:nneksi, pikakilpailussa 31:nneksi, viestissä kahdeksanneksi ja sekaviestissä 12:nneksi. Pyeongchangin olympialaisissa 2018 hän oli normaalimatkalla ja naisten viestissä viides, pikakilpailussa 11:s, sekaviestissä 20:s, yhteislähdössä 21:s ja takaa-ajossa 38:s.


title: Paulína Fialková

text: Fialkova saavutti EM-hopeaa yhteislähtökilpailussa ja sekaviestissä 2016. Rulla-ampumahiihdon MM-kilpailuissa hän on saavuttanut kultaa pikakilpailussa 2013 ja 2018 sekä takaa-ajossa 2013, hopeaa pikakilpailussa ja sekaviestissä 2017, takaa-ajossa 2018 sekä pronssia sekaviestissä 2013 ja takaa-ajossa 2017. Nuorten sarjassa hän sai rulla-ampumahiihdon sekaviestin EM-hopeaa 2011.


title: Carolien van Kilsdonk

text: Carolien van Kilsdonk (s. 26. heinäkuuta 1963) on uransa lopettanut alankomaalainen lumilautailija sekä maailmanmestari.


title: Carolien van Kilsdonk

text: Hän kilpaili lumilautailun maailmancupissa yhteensä kahdeksan kertaa, ja saavutti niissä jokaisessa palkintopallisijoituksen, joista kuusi oli voittoja.


title: John Iley

text: John Iley on brittiläinen entinen Caterham F1 Teamin Formula 1 -tallin tekninen johtaja.


title: John Iley

text: Iley aloitti aerodynamiikka johtajana Jordanilla vuonna 1995. Vuosina 2002–2003 hän toimi Renaultilla ja 2004–2009 Ferrarilla aerodynamiikkajohtajana. Vuosina 2010–2011 puolestaan työskenteli McLarenin aerodynamiikkajohtajana. Kesäkuussa 2012 hän aloitti Caterhamilla auton suorituskyvystä vastaavana insinöörinä, ja heinäkuussa 2014 hänet ylennettin tallin tekniseksi johtajaksi.


title: Fosfodiesteraasit

text: Fosfodiesteraasit eli fosforidiesterihydrolaasit ovat hydrolaaseihin kuuluvia entsyymejä. Ne katalysoivat fosforihapon diesterien hydrolyysiä fosforihapon monoestereiksi tai fosfaatti-ioneiksi ja alkoholeiksi. Fosfodiesteraaseihin kuuluvien entsyymien EC-numero on muotoa EC 3.1.4.x. Tähän luokkaan kuuluvat muun muassa syklisiä nukleotidifosfaatteja hydrolysoivat entsyymit ja fosfolipaasit. Eksonukleaasien ja endonukleaasien katsottiin aiemmin kuuluvan tähän luokkaan, mutta ne on sittemmin siirretty omiin alaluokkiinsa.


title: Fosfodiesteraasit

text: Erityisesti syklisiä nukleotidifosfaatteja kuten cAMP- ja cGMP-molekyylejä hydrolysoivat entsyymit ovat biokemiallisesti tärkeitä. Ne osallistuvat muun muassa sydänlihaksen toimintaan, verenpaineen säätelyyn verisuonia supistamalla ja laajentamalla, verihiutaleiden aktivointiin ja tulehduksiin. Fosfodiesteraasien inhibiittoreita käytetään lääkeaineina muun muassa korkean verenpaineen, erektiohäiriöiden ja astman hoidossa.


title: Pieni musta lammas (vuoden 1948 elokuva)

text: Pieni musta lammas ("So Dear to My Heart") on Disneyn tuottama elokuva. Sen on ohjannut Harold D. Schuster ja Hamilton Luske. Siinä yhdistetään piirrosanimaatio ja oikea näyttely. Sen pituus on 82 minuuttia ja budjetti 1,5 miljoonaa dollaria. Sen ensi-ilta oli Yhdysvalloissa 30.1.1949. Jakelijana toimi RKO Radio Pictures. Elokuva perustuu Sterling Northin tarinaan "Midnight and Jeremiah". Tuottajat olivat Walt Disney ja Perce Pearce.


title: SAI KZ IV

text: SAI KZ IV oli tanskalaisen Skandinavisk Aero Industrin valmistama kaksimoottorinen yleisilmailukone, joka suunniteltiin Zone-Redningskorpsetin sairaalalentotoimintaa varten.


title: SAI KZ IV

text: Kone suunniteltiin kuljettamaan kahden hengen miehistön lisäksi kaksi paareilla olevaa potilasta ja kaksi saattajaa. Kokonaan puurakenteista tyyppiä rakennettiin vain kaksi kappaletta. Koneet varustettiin alun perin 130 hevosvoiman (97 kW) de Havilland Gipsy Major I -moottoreilla, jotka tosin vaihdettiin myöhemmin tehokkaampaan 145 hevosvoiman (108 kW) Gipsy Major X -malliin.


title: SAI KZ IV

text: Ensimmäinen kone (OY-DIZ) teki ensilentonsa 4. toukokuuta 1944, ja toinen (OY-DZU) 10. tammikuuta 1949. OY-DIZ sai sairaalalentopalvelun kymmenvuotispäivien yhteydessä vuonna 1949 lisänimen ”Folke Bernadotte” ruotsalaisen diplomaatin mukaan, joka oli lentänyt koneella Saksaan vuonna 1945 neuvotellakseen tanskalaisten ja norjalaisten keskitysleirivankien vapautuksista.


title: SAI KZ IV

text: OY-DIZ siirtyi vuonna 1964 Dragørilaisen Acro-Kort-kartoitusyrityksen käyttöön. Kone vaurioitui pahoin pakkolaskussa Kastedin suolle 26. toukokuuta 1979, minkä jälkeen Acro-Kort lahjoitti sen Tanskan ilmailumuseolle. Museo korjasi koneen lentokuntoiseksi ja maalasi sen toukokuun 1944 sairaalalentoväritykseen. Projektiin kului 825 000 kruunua. OY-DIZ on Tanskan ilmailumuseon lippulaiva.


title: Vitas

text: Vitalij Vladasovitš Gratšov (, s. 19. helmikuuta 1979, Daugavpils, Latvian SNT), tunnetaan paremmin nimellä Vitas (), on latvianvenäläis-ukrainalainen laulaja. Hän on tunnettu ainutlaatuisesta falsetistaan ja viiden oktaavin äänialastaan. Vitasin musiikkia on usein vaikea luokitella, se sisältää elementtejä teknosta, elektronisesta tanssimusiikista, klassisesta, sekä jazz- ja folk-musiikista. Hänen kappaleensa "Ooppera 2" julkaistiin singlenä vuonna 2001 ja sitä on toimitettu sähköpostitse ja erilaisten sosiaalisten medioiden kautta usein, mikä selittää paljon hänen maailmanlaajuista tunnustustaan.


title: Tyhjennysmenetelmä

text: Ekshaustio- eli tyhjennysmenetelmä on Eudoksos Knidoslaisen kehittämä menetelmä, joka vastaa nykyistä integraalilaskentaa. Menetelmällä todistettiin pyöreäreunaisten kaksi- ja kolmiuloitteisten kappaleiden aloja ja tilavuuksia koskevia väitteitä. Arkhimedes Syrakusalainen määritti piin arvon välille: formula_1. Tässä hän käytti kolmea lausetta, joista yksi oli ekshaustiomenetelmä.


title: Toriumfluoridi

text: Toriumfluoridi tai torium(IV)fluoridi (ThF) on torium- ja fluoridi-ionien muodostama epäorgaaninen ioniyhdiste. Toriumfluoridia ei esiinny vapaana luonnossa, vaan sitä saadaan monatsiitista ja muista toriummineraaleista.


title: Toriumfluoridi

text: Toriumfluoridi on normaalioloissa kiinteää valkoista ainetta. Toisin kuin toriumkloridi, kidevedetön toriumfluoridi on huoneenlämpötilassa vain vähän hygroskooppista. Siitä tunnetaan kidevedettömän muodon lisäksi muutama hydraatti, mutta näiden tarkka rakenne ei poikkeuksellisesti ole selvillä. Muodostuvan kidevedellisen fluoridin arvellaan olevan oktahydraattia, joka kuivuessaan muuttuu ensin tetrahydraatiksi ja sitten dihydraatiksi. Toriumfluoridi liukenee vähäisissä määrin veteen; sen liukoisuus on paljon pienempi kuin harvinaisten maametallien fluoridien, jotka nekin ovat niukkaliukoisia.


title: Toriumfluoridi

text: Toriumfluoridin monokliininen kiderakenne on samanlainen kuin zirkoniumfluoridilla ja hafniumfluoridilla ja sen avaruusryhmä on C2/c (hilavakiot a=1 304,9 pm, b=1 112,0 pm, c=853,8 pm). Toriumfluoridi reagoi ilman kosteuden kanssa yli 500 °C lämpötilassa muodostaen ThOF-yhdisteen. Se reagoi alkalimetallien fluoridien kanssa muodostaen kompleksisia fluoridisuoloja, kuten KThF ja KThF.


title: Toriumfluoridi

text: Toriumin tavoin myös toriumfluoridi on radioaktiivista. Se on heikko alfasäteilijä.


title: Toriumfluoridi

text: Toriumfluoridia voidaan valmistaa antamalla toriummetallin tai toriumkarbidin reagoida suoraan fluorin kanssa, tai sitten vetyfluoridin reaktiolla muiden toriumin halidien, toriumin oksidien tai hydroksidien, tai toriumoksalaatin kanssa.


title: Toriumfluoridi

text: Yhdistettä käytetään valmistettaessa puhdasta toriummetallia sekä korkean lämpötilan keraameissa ja joissakin optisissa pinnoitteissa.


title: Toriumfluoridi

text: Toriumfluoridi on mahdollinen torium-ydinpolttoainekiertoa käyttävän sulasuolareaktorin polttoaine.


title: Royal Astronomical Society

text: Royal Astronomical Society (RAS) on brittiläinen tähtitieteellinen järjestö. Järjestöön kuuluu yli 3500 jäsentä, joista kolmasosa toimii ulkomailla.


title: Royal Astronomical Society

text: Järjestö perustettiin nimellä "Astronomical Society" 10. maaliskuuta 1820 ja sen ensimmäinen puheenjohtaja oli William Herschel. Järjestö sai kuninkaan valtakirjan Vilhelm IV:lta vuonna 1831, jolloin sen nimeksi muuttui nykyinen "Royal Astronomical Society". Myöhemmin järjestön puheenjohtajina ovat toimineet muun muassa Henry Thomas Colebrooke, Francis Baily, John Herschel, George Biddell Airy ja John Couch Adams.


title: Royal Astronomical Society

text: Järjestö on Kansainvälisen tähtitieteellisen unionin jäsen.


title: Royal Astronomical Society

text: Järjestön tilat sijaitsevat Burlington Housessa, Lontoossa. Sen läheisyydessä toimivat myös Royal Academy of Arts, Linnean Society ja Geological Society of London.


title: Royal Astronomical Society

text:
Järjestö julkaisee vertaisarvioitua tiedejulkaisua "Monthly Notices of the Royal Astronomical Societya".
Järjestö jakaa useita palkintoja ansioituneille tähtitieteilijöille. Vuodesta 1824 lähtien RAS on jakanut vuosittain Royal Astronomical Societyn kultamitalin. Palkinnon saajat ovat usein olleet tunnettuja ja merkittäviä tieteilijöitä, kuten Albert Einstein vuonna 1926 ja Stephen Hawking vuonna 1985. Järjestö jakaa myös Arthur Eddingtonin mukaan nimetyn Eddington-mitalin teoreettisen astrofysiikan tutkijoille. Palkinto on jaettu vuodesta 2013 lähtien vuosittain.


title: John McQuilliam

text: John McQuilliam (s. 3. elokuuta 1962) on brittiläinen entinen Manorin Formula 1 -tallin tekninen johtaja. McQuilliam aloitti uransa Williamsilla vuonna 1986. Sen jälkeen hän työskenteli Arrowsilla, Jordanilla, Midlandilla ja Spykerilla.


title: John McQuilliam

text: Maaliskuussa 2014 hän aloitti Marussialla suunnittelijana, ja 2016 hänet ylennettin tallin tekniseksi johtajaksi.


title: Luettelo HTC Vive -peleistä

text: Luettelo videopeleistä, jotka tukevat HTC Vive -virtuaalilaseja.


title: GT8N

text: GT8N, oli HKL:n vuosina 2007–2009 hankkima raitiovaunusarja. Sarja valmistettiin Saksassa 1962 ja 1964. HKL antoi sarjalle numeroinnin 161–166. Raitiovaunujen pituus oli 25,7 metriä, leveys 2,2 metriä ja paino 26 tonnia. Istumapaikkoja oli 55. Teho oli 2 x 120 kW. Raitiovaunut tuotiin Helsinkiin Variotramien jatkuvien korjausten aiheuttaman vaunupulan vuoksi. Sarja poistettiin käytöstä kesäliikenteen alkaessa 2015. Vaunu 166 säilytettiin Kulttuuriratikkana.


title: Dimaš Qudajbergen

text: Dinmuhammed Qanatulı Qudajbergen (kazakiksi "Дінмұхаммед Қанатұлы Құдайберген", s. 24. toukokuuta 1994, Aqtöbe, Kazakstan), tunnetaan paremmin nimellä Dimaš Qudajbergen (kaz. "Димаш Құдайберген") on kazakstanilainen laulaja. Vuonna 2015 hän voitti Vitebskin slaavilaisen basaarin ja osallistui vuonna 2017 kiinalaiseen "Singer 2017" -ohjelmaan sijoittuen toiseksi.


title: Ivar Aronsson

text: Ivar Mauritz Aronsson (24. maaliskuuta 1928 Romelanda – 6. helmikuuta 2017 Kungälv) oli ruotsalainen soutaja ja olympiamitalisti.


title: Ivar Aronsson

text: Aronsson kuului Ruotsin perämiehellisessä nelosessa olympiahopeaa Melbournessa 1956 saavuttaneeseen miehistöön ja sijoittui samoissa kisoissa kahdeksikossa neljänneksi. Hän saavutti myös kaksi EM-hopeaa vuoden 1955 EM-kilpailuissa.


title: Ivar Aronsson

text: Aronsson kuoli Kungälvissä 88-vuotiaana 6. helmikuuta 2017.


title: Robert Mayer

text: Robert Mayer (s. 9. lokakuuta 1989 Havířov, Tšekki) on tsekkiläis-sveitsiläinen jääkiekkomaalivahti, joka edustaa Sveitsin liigassa pelaavaa Genéve-Servette HC:ta.


title: RM1

text: RM1/ VTS oli HKL:n raitiovaunusarja. Valmet, Tampella ja Strömberg valmistivat 44 kappaletta näitä numeroilla 331-375 olleita raitiovaunuja vuosina 1955–1956. Istumapaikkoja sarjan vaunuissa oli 29. Pituus oli 13,5 metriä, leveys 2,3 metriä ja paino 20 tonnia. Teho oli 300 V/50 kW. Viimeiset RM1-vaunut poistuivat liikenteestä vuonna 1987.


title: Nicoll Highwayn metroasema

text: Nicoll Highway on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.


title: Spodoptera exempta

text: Spodoptera exempta eli "afrikkalainen armeijamato" on yökkösten heimoon kuuluva perhoslaji, joka esiintyy luontaisesti Saharan eteläpuolisessa Afrikassa. Lajin toukat ovat merkittäviä viljelykasvien tuholaisia.


title: Spodoptera exempta

text: "Armeijamato"-nimitys tulee toukkien tavasta "marssia" suurina laumoina etsimässä ruokaa. Toukat käyttävät ravintonaan pääasiassa heinä- ja sarakasveja ja aiheuttavat massaesiintyminä pahoja tuhoja viljakasveille sekä maissi- ja sokeriruokoviljelmille.


title: Spodoptera exempta

text: Vuodesta 2016 alkaen Afrikkaan on levinnyt myös lähisukuinen eteläamerikkalainen yökköslaji, "Spodoptera frugiperda", jonka massaesiintymät muodostavat merkittävän uhan Afrikan ruokaturvalle.


title: Aage Birch

text: Aage Birch (23. syyskuuta 1926 Søllerød – 13. helmikuuta 2017) oli tanskalainen purjehtija ja olympiamitalisti.


title: Aage Birch

text: Birch saavutti Louhi-venetyypin olympiahopeaa Méxicossa 1968. Hän kilpaili myös Helsingin 1952 ja Rooman 1960 kesäolympialaisissa. Birch kuoli 90-vuotiaana 13. helmikuuta 2017.


title: Savero

text: Savero on kylä Kouvolassa. Siellä oli Saveron lasitehdas 1800-luvulla.


title: Karel Vejmelka

text: Karel Vejmelka (s. 25. toukokuuta 1996 Třebíč, Tšekki) on tšekkiläinen jääkiekkomaalivahti, joka edustaa Tšekin Extraligassa pelaavaa HC Pardubicea. Nashville Predators varasi hänet NHL:ään viidennellä kierroksella . Isokokoisen Vejmelkan vahvuuksiin kuuluu nopeus ja pelisilmä.


title: Dominik Furch

text: Dominik Furch (s. 19. huhtikuuta 1990 Praha, Tšekkoslovakia) on tšekkiläinen jääkiekkomaalivahti, joka edustaa KHL:ssä pelaavaa Avangard Omskia. Maajoukkueessa Furch on edustanut Tšekkiä vuoden 2016 maailmanmestaruuskilpailuissa.


title: Atelier (pelisarja)

text: Atelier () on Gust-yhtiön roolipelisarja.


title: Atelier (pelisarja)

text: Sarjan ensimmäinen osa on julkaistu vuonna 1997 ja uusin osa vuonna 2016.Pääsarjan lisäksi on julkaistu useita muita pelejä.


title: Atelier (pelisarja)

text: Useat osat on julkaistu uudelleen käsikonsoleille.


title: Atelier (pelisarja)

text: Sarjaan perustuen on tehty myös manga-sarjoja ja anime-sarja.


title: Dick Scobee

text: Francis Richard "Dick" Scobee (19. toukokuuta 1939 Cle Elum, Washington – 28. tammikuuta 1986 Cape Canaveral, Florida) oli yhdysvaltalainen astronautti. Scobee sai surmansa avaruussukkula Challengerin räjähdyksessä tammikuussa 1986. Hänen oli määrä toimia komentajana kyseisellä lennolla, mutta sukkula tuhoutui 73 sekuntia laukaisunsa jälkeen. Scobeelta jäi jälkeen vaimo June ja kaksi lasta, Kathie R. (Scobee) Fulgham ja kenraalimajuri Richard W. Scobee. Scobee syntyi Cle Elumissa Washingtonissa Francis William Scobeen ja Edlynn (Miller) Scobeen perheeseen. Hän kävi Washingtonin peruskoulun, Cascaden keskikoulun ja Auburnin lukion, josta valmistui vuonna 1957.


title: Grenoblen raitiotieliikenne

text: Grenoblen raitiotieliikenne on raitiotiejärjestelmä, jota käytetään Grenoblen alueella.


title: Grenoblen raitiotieliikenne

text: Grenoblen ensimmäinen raitiotielinja avattiin vuonna 1894. Linjastoja laajennettiin ahkerasti ja vuoteen 1927 mennessä rataverkko oli 103 kilometrin laajuinen. Toinen maailmansota vaikeutti raitiotien liikenöintiä ja ajoittain liikennöinti oli kokonaan pysähdyksissä. Sodan jälkeen linjoja alettiin korvata linja-autoilla ja raitiotie lakkautettiin vuonna 1952.


title: Grenoblen raitiotieliikenne

text: Raitiotie nousi keskustelunaiheeksi jälleen 1980-luvun alussa ja rakennustyöt aloitettiin vuosikymmenen aikana. Ensimmäinen uusi raitiotielinja aloittikin toimintansa 1987. Kolme vuotta tämän jälkeen avattiin raitiotien toinen linja. Seuravan kerran raitiotieverkkoa laajennettiin 2000-luvulla, jolloin avattiin linjat C sekä D. Lisäksi 2010-luvulla avattiin linja E.


title: Markus Korkiakoski

text: Markus Korkiakoski (s. 3. huhtikuuta 1992 Oulu) on suomalainen jääkiekkoilija, joka pelaa jääkiekkojoukkue Hokissa.


title: MLS-kausi 2017

text: MLS-kausi 2017 oli Yhdysvaltain ja Kanadan jalkapallon korkeimman sarjatason, Major League Soccerin, 22. kausi. Runkosarja alkoi 3. maaliskuuta 2017 ja se päättyi 22. lokakuuta 2017. MLS Cupin pudotuspelit alkoivat 25. lokakuuta, ja kausi päättyi MLS Cup -mestaruusotteluun 9. joulukuuta 2017.


title: MLS-kausi 2017

text: Sarjaan liittyi kaudeksi 2017 kaksi uuttaa seuraa, Atlanta United ja Minnesota United.


title: MLS-kausi 2017

text: Seattle Sounders lähti kauteen puolustavana mestarina.


title: Aaro Vuoristo

text: Aaro Vuoristo (8. lokakuuta 1908 Rovaniemi – 6. tammikuuta 1993 Helsinki) oli suomalainen toimittaja ja kääntäjä. Vuoristo toimi Helsingin Sanomien ulkomaanosaston esimiehenä.


title: Michael J. Smith

text: Michael John Smith (30. huhtikuuta 1945 Beaufort, Pohjois-Carolina – 28. tammikuuta 1986 Cape Canaveral, Florida) oli yhdysvaltalainen astronautti. Smith sai surmansa avaruussukkula Challengerin räjähdyksessä tammikuussa 1986. Smithin oli määrä toimia lentäjänä kyseisellä lennolla ja se olisi ollut hänen ensimmäinen avaruuslentonsa, mutta sukkula tuhoutui 73 sekuntia laukaisunsa jälkeen. Smith syntyi Beaufortissa Pohjois-Carolinassa. Hän valmistui Beaufortin lukiosta vuonna 1963 ja suoritti kandidaatin tutkinnon Yhdysvaltain laivastoakatemiassa vuonna 1967.


title: Les Ailes de la colombe

text: Les Ailes de la colombe (kansainvälisesti "The Wings of the Dove") on vuonna 1981 ensi-iltansa saanut Benoît Jacquotin ohjaama ja käsikirjoittama ranskalainen romanttinen draamaelokuva, jonka pääosissa ovat Isabelle Huppert, Dominique Sanda ja Michele Placido. Elokuva perustuu löyhästi Henry Jamesin romaaniin "The Wings of the Dove" (1902), jonka pohjalta Benoît Jacquot ja Florence Delay sovittivat elokuvan käsikirjoituksen. "Les Ailes de la colomben" tuottajana oli Maurice Bernart.


title: Les Ailes de la colombe

text: "Les Ailes de la colombe" sai ensi-iltansa Ranskassa 6. toukokuuta 1981 ja oli Gaumontin teatterilevittämä. Elokuva keräsi Ranskassa teatterikierroksensa aikana 288 700 katsojaa.


title: Les Ailes de la colombe

text: "Les Ailes de la colombe" sijoittuu Venetsiaan. Prostituoitu Catherine Croy (Dominique Sanda) järjestää rakastajansa Sandron (Michele Placido) avioliittoon kuolevan miljonäärin, Marien (Isabelle Huppert), kanssa, jotta rakastavaiset saavat varastettua Marien jättiperinnön itselleen.


title: Tönttölä (Hevaa)

text: Tönttölä () on entinen kylä Leningradin alueen Lomonosovin piirin Lepäsin kunnassa Venäjällä. Se sijaitsi Hevaanjoen varrella noin viisi kilometriä Hevaan kylästä itään.


title: Tönttölä (Hevaa)

text: Peter von Köppenin mukaan vuonna 1848 Tönttölässä asui 100 inkerikkoa, jotka kuuluivat Hevaan ortodoksiseen seurakuntaan. Vuonna 1862 kylässä oli 23 taloa ja 112 asukasta. Paikalliset talonpojat olivat tilanomistajan maaorjia. Vuonna 1905 Tönttölä kuului Hevaan volostiin ja kyläkuntaan.


title: Tönttölä (Hevaa)

text: Tönttölästä oli kotoisin Volmari Porkan vuonna 1883 tapaama runonlaulaja Olgoi. Kylässä vuonna 1861 käynyt runonkerääjä Oskar Groundstroem on jättänyt siitä värikkään kuvauksen: ”Tönttölän inkeroiskylä on rikas noita-akoista, mies- ja naislaulajista, muuten ylen köyhä ja kurja; kunnollista tupaa ei löydy koko kylästä. Mahdollisesti on kurjuuden syynä paloviina, jota täällä ylenmäärin juodaan. Kansa on raakaa, epäsiistiä, taikauskoista. Riitaa, kauheita kirouksia, juorua ja panettelua kuulee täällä yhtä mittaa.”


title: Tönttölä (Hevaa)

text: Neuvostoaikana Tönttölä kuului aluksi Huurolan (ven. "Šiškino"), vuodesta 1928 lähtien Hevaan ja vuodesta 1960 Uustian kyläneuvostoon. Vuonna 1928 kylässä oli 159 asukasta. Tönttölä tuhoutui toisessa maailmansodassa, ja vuonna 1965 siellä oli vain kaksi asukasta. Vuoden 1973 kyläluettelossa Tönttölää ei enää mainita. Nykyään sen paikalla on toisen maailmansodan muistomerkki.


title: Bandyliigakausi 2016–2017

text: Jääpallon Suomen mestaruus kaudella 2016-2017 ratkaistiin yhdeksän joukkueen runkosarjan jälkeen kahdeksan parhaan joukkueen pudotuspeleillä. Kahdeksan vuoden tauon jälkeen WP-35 Varkaudesta oli myös mukana pudotuspeleissä.


title: Bandyliigakausi 2016–2017

text: Loppuottelu pelattiin runkosarjan voittajan Porvoon Akilleksen kotikentällä. Kuten edellisenä vuonna, nytkin jouduttiin auringonpaisteen kanssa ongelmiin. Tällä kertaa ottelun aloitusaikaa lykättiin tunnilla klo 17:stä klo 18:aan. Akilles otti ottelussa ensimäisellä puoliajalla selvän 3-1 johdon. Käännekohdaksi muodostui ensimmäisen puoliajan lopulla Akilleksen saama rangaistuslyönti. Veiterän maalivahti Topi Peuhkuri torjui Petteri Lampisen vedon.


title: Bandyliigakausi 2016–2017

text: Toinen puoliaika oli sitten Veiterän, joka teki peräti neljä maalia voittaen numeroin 5-3. Runkosarjan viitonen Lappeerannan Veiterä saavutti näin jääpallon Suomen mestaruuden 37 vuoden tauon jälkeen. Edellinen oli tullut keväällä 1980.


title: Bandyliigakausi 2016–2017

text: Veiterän joukkue 2016-2017: Topi Peuhkuri (mv), Miika Kontra (mv), Antti-Juuso Ropo, Santtu Nurmi, Johan Segerman, Kristian Laibert, Joonas Ylä-Outinen, Emil Segerman, Ville Hatara, Tomi Hauska, Juuso Kärmeniemi, Janne Hauska, Valtteri Hauska, Emil Fedorov, Tero Liimatainen, Tuukka Loikkanen, Aleksi Seppänen, Ere Verhelä Taustajoukot: valmentajat: Aleksei Nikišov huoltaja: Tommi Huipero, joukkueenjohtajat: Ilkka Hauska, Lauri Segerman


title: Luettelo tasohyppelypeleistä

text:
Kaksiulotteisia tasohyppely- tai "sidescroller"-pelejä.
Sekoitus 2D- ja 3D-pelaamista. Katso: 2.5D.


title: Luettelo tasohyppelypeleistä

text: 3D tasohyppelypelejä


title: Jason Kouchak

text: Jason Kouchak on pianisti, säveltäjä ja laulaja-lauluntekijä, jonka toiminta, kiinnostuksen kohteet, julkiset lahjoitukset sekä hyväntekeväisyysjärjestöt löytyvät ympäri maailmaa, mukaan lukien Yhdistynyt kuningaskunta, Ranska, Japani, Singapore sekä Hongkong.


title: Jason Kouchak

text: Jason Mariano Kouchak syntyi Lyonissa, Ranskassa. Hän kävi koulunsa Westminster Schoolissa ja opiskeli klassista pianoa Royal College of Music konservatoriossa sekä Edinburghin yliopistossa. Hän on Venäjän keisarikunnan laivaston amiraali Aleksandr Koltšakin jälkeläinen.


title: Jason Kouchak

text: Jason Kouchak on levyttänyt viisi albumia, joista kaksi on nauhoitettu Abbey Road Studioilla. Hän on esiintynyt sekä Britannian (BBC) että Japanin (NHK) lähetysasemilla omia sävellyksiään esittäen ja kiertänyt ympäri maailmaa klassista pianoa soittaen, mukaan lukien Hongkong, Singapore ja Japani.


title: Jason Kouchak

text: Hän on esiintynyt Royal Festival Hallissa (Lontoo), Salle Pleyellessä (Pariisi) ja Mariinsky Theatressa (Pietari) sekä konsertoinut Edinburghin kansainvälisillä festivaaleilla.


title: Jason Kouchak

text: Muihin esiintymisiin kuuluvat ""The Moon represents my Heart"", jonka hän esitti Julian Lloyd Webberin & Jiaxin Chengin kunniaksi järjestetyssä gaalakonsertissa Chelsea Arts Clubilla Lloyd Webberin 60-vuotissyntymäpäivää juhlistaen, sekä Chopinin 200-vuotis Guildhall konsertti yhdessä laulaja näyttelijätär Elaine Pagen kanssa vuonna 2010.


title: Jason Kouchak

text: Hän on myös esittänyt kabareita Café de Parisissa sekä Café Royalessa.


title: Jason Kouchak

text: Vuonna 2012 Jason Kouchak esiintyi Galle Literary Festivaleilla Tom Stoppardin kanssa ja esitti pianokonsertin London Chess Classicin avajaisissa. Samana vuonna hänestä tuli myös Lontoossa ja Edinburghissa järjestetyn 20:nnen French Film Festival UK tapahtuman musiikillinen johtaja, minkä merkeissä hän esiintyi myös Britannian suurlähetystössä Pariisissa Chopinin vuosipäivänä.


title: Jason Kouchak

text: Vuonna 1990 Jason Kouchak esiintyi Ritz hotellissa järjestetyissä prinsessa Margaretin 60-vuotisjuhlissa vierailevana taiteilijana sekä klassisena pianistina Zeffirellin Hamletista kertovan elokuvan ensi-illassa.


title: Jason Kouchak

text: Vuonna 1998 hän esitti Lontoon Victoria ja Albert museossa tulkintansa ""Shakura"" keisari Akihitolle. Hän esitti tämän myös Koben maanjäristyksen uhrien muistoksi järjestetyssä tilaisuudessa vuonna 1995. Teos nauhoitettiin edelleen Julian Lloyd Webberin albumille Cello Moods ja olympialuistelija Yuka Sato esitti sen vuonna 1999.


title: Jason Kouchak

text: Vuosina 2011 ja 2013 Jason Kouchak esitti venäläisen laulun ""Dark Is the Night"". Vuonna 2017, hän järjesti erityisen konsertin Venäjän vallankumouksen satavuotismerkkipäivän johdosta.


title: Jason Kouchak

text: Maaliskuussa 2015 hän esitti ""Scheherazaden"" Emirates Airline Festival of Literaturen virallisissa avajaisissa, ja vuonna 2016 hän sävelsi festivaalien virallisen teemalaulun. Vuonna 2017, Jason Kouchak esiintyi erityisessä Suomi 100 juhlavuoden kunniaksi järjestetyssä konsertissa Suomen Lontoon suurlähetystössä.


title: Jason Kouchak

text: Jason Kouchakin lahjoitukset sisältävät muun muassa kaksi jättikokoista lasten shakkipeliä, jotka sijaitsevat Lontoon Holland Parkissa (lahjoitettu Stuart Conquestin kanssa vuonna 2010) sekä Edinburghin The Meadows puistossa (lahjoitettu vuonna 2013), sekä John Tennielin Liisa Ihmemaassa shakkipelin. Hän myös sävelsi virallisen shakkiyhdistyksen teemalaulun ""Moving Forward"" CSC:lle.


title: Jason Kouchak

text: Jason Kouchak perusti Tsubasa Children's Choir (lapsikuoro) vuonna 2011, joka avasi Matsuri Festivaalin. Vuonna 2012 hän esitti Jupiterin Holst's Planets kuningattaren 60-vuotis hallituskauden juhlallisuuksissa Trafalgar Squarella Lontoossa. Vuonna 2016 hänen shakki- ja balettimusiikkiteoksia esitettiin British Museumissa sekä New Yorkissa juhlistaen naisten asemaa kuningattarina shakkipelissä. Samana vuonna Jason Kouchak järjesti Queen's Journey konseptin piiriin kuuluvan tilaisuuden, jossa kehitettiin erityinen 3-ulotteinen kuninkaallinen shakkinappula. Vuonna 2017, Jason Kouchak sävelsi ja ohjasi musikaalisen tanssiesityksen Judit Polgarin Global Chess Festivaalilla Queen's Journey konseptin puitteissa.


title: Rod Nelson

text: Rod Nelson (s. 29. elokuuta 1961) on brittiläinen Williamsin Formula 1 -tallin insinööri. Nelson aloitti uransa Arrowsilla vuonna 1990, jonka jälkeen hän siirtyi Simtekille vuonna 1993. Vuonna 1997 Nelson siirtyi Benettonille toimien Alexander Wurzin kisainsinöörinä. Kausilla 2005–2006 hän toimi Renaultilla Fernando Alonson kisainsinöörinä. Vuonna 2007 Nelson siirtyi Williamsin pääinsinööriksi.


title: Tauno Nuotio

text: Tauno Nuotio oli suomalainen kääntäjä.


title: Viljami Ventola

text: Matti Viljami Ventola (1884 – 10. lokakuuta 1924) oli suomalainen kääntäjä ja kirjankustantaja, joka omisti Kotkassa toimineen Kustannusyhtiö Osmon.


title: Monet joet ylitän

text: Monet joet ylitän on lahtelaisen rockyhtye Amuletin albumi, joka julkaistiin vuonna 1988.


title: Sami Sihvo

text: Sami Seppo Ilmari Sihvo (s. 13. joulukuuta 1932 Käkisalmi) on suomalainen kenraalimajuri evp.


title: Sami Sihvo

text: Sihvon isä oli kenraali Jussi Sihvo ja äiti Martta Ryynänen. Sihvon puoliso vuodesta 1963 on Marja-Liisa Toivonen. Myös Sihvon vanhempi veli Aarno (1922–1991) oli kenraali.


title: Sami Sihvo

text: Sihvo tuli ylioppilaaksi Kannaksen yhteislyseosta 1951, Kadettikoulusta hän valmistui 1954 ja Sotakorkeakoulusta 1969. Hän opiskeli myös Ranskassa 1950- ja 1960-luvuilla. Sihvo toimi nuorempana upseerina Hämeen ratsurykmentissä 1954–1959 ja opetusupseerina ja linjanjohtajana Panssarikoulussa 1959. Pääesikunnan ulkomaanosaston toimistoupseeri Sihvo oli 1960–1962, Laskuvarjojääkärikoulun koulutusupseeri ja komppanianpäällikkö 1962–1965 ja Pääesikunnan järjestelyosaston toimistoesiupseeri 1967–1968. Pataljoonaupseerina Kymen jääkäripataljoonassa Sihvo toimi 1969–1970, Pääesikunnan tiedusteluosaston toimistoesiupseerina 1971, tasavallan presidentin 2. adjutanttina 1972–1976, sotilasasiamiehenä Pariisissa 1976–1981 ja Kadettikoulun johtajana 1981–1988. Toimittuaan erityistehtävissä 1988 hänestä tuli samana vuonna Etelä-Suomen sotilasläänin esikunnan päällikkö ja vuodesta 1990 Helsingin sotilaspiirin päällikkö vuoteen 1993 saakka, jolloin hän erosi vakinaisesta palveluksesta.


title: Sami Sihvo

text: Sihvo ylennettiin vänrikiksi 1952, luutnantiksi 1955, yliluutnantiksi 1958, kapteeniksi 1961, majuriksi 1967, everstiluutnantiksi 1973, everstiksi 1979 ja kenraalimajuriksi 1992.


title: Lahti 400

text: Lahti 400 on Lahden Autokorin valmistama kaupunkiliikennelinja-auto. Se suunniteltiin alun perin U-linjoja varten. Jotkin Lahti 400 -bussit ovat saaneet mallinimen Lahti 401.


title: Kadokawa Dwango

text:
Kadokawa Dwango Corporation () on japanilainen konserni, joka on syntynyt Kadokawa-yhtiön ja Dwango-yhtiön fuusiossa.
Ryhmittymässä on useita Kadokawa-nimeä käyttäviä julkaisuyhtiöitä ja ryhmittymässä on anime-elokuvia, manga-sarjakuvia ja videopelejä julkaisevia yhtiöitä.


title: Kadokawa Dwango

text: Dwangon kautta Niwango-yhtiön Niconico-videopalvelu kuuluu konsernin tuotteisiin.


title: Kadokawa Dwango

text: Ryhmittymän yhtiöitä:


title: Sions Sånger och Psalmer

text: Sions Sånger och Psalmer on Ruotsin vanhoillislestadiolaisten keskusyhdistyksen SFC:n (Sveriges Fridsföreningars Centralorganisation) julkaisema laulukirja. Kirja sisältää 96 laulua. Vuonna 2011 SFC julkaisi laulukirjan digitaalisena.


title: Anvia

text: Anvia on Elisa Oyj:n brändi, jonka Elisa hankki kesällä 2016 Anvia Oyj:n (nyk. Viria Oyj) kanssa tehdyllä yritysjärjestelyllä. Tällöin Anvia-konserniin kuuluneet Anvia Telecom Oy, Anvia IT-palvelut Oy, Anvia Hosting Oy, Anvia TV Oy ja Watson Nordic Oy siirtyivät Elisaan. Näistä Anvia Hosting Oy ja Anvia IT-Palvelut Oy on lakkautettu heinäkuussa 2017 ja Anvia Telecom on sulautettu Elisa Oyj:hin elokuussa 2017.


title: Anvia

text: Yritysjärjestelyssä myyjänä toiminut Anvia Oyj vaihtoi nimensä Viria Oyj:ksi tammikuussa 2017.


title: Kajkaavi

text: Kajkaavi (substantiivi kajkaaviksi: "kajkavščina"; štokaaviksi adjektiivi: "kajkavski", substantiivi: "kajkavica" tai "kajkavština") on kroatian kielen murre, jota puhutaan pääasiassa Keski-Kroatiassa, Gorski Kotarin alueella ja Pohjois-Istriassa.


title: Kajkaavi

text: Jo kauan on kiistelty, onko kajkaavi serbokroaatin murre vai täysin oma kieli, sillä se on vain osittain ymmärrettävää muiden kroatian murteiden puhujille ja sillä on enemmän yhtäläisyyksiä slovenian (erityisesti Prekmurjen murteen) kanssa ääntämyksen ja sanaston kannalta. Monet merkittävät kroatialaiset kielitieteilijät pitävät kajkaavia omana kielenään, jolla on omat vakiintuneet murteensa ja dokumentoitua kirjallisuutta. Kroatialainen kielitieteilijä Stjepan Ivšić on käyttänyt todisteena kajkaavinkielistä sanastoa ja korostusta, joka poikkeaa merkittävästi standardikroatiasta. Joka tapauksessa kielitieteilijöiden välillä on yksimielisyys siitä,  että kajkaavi ei kuulu samaan murreryhmään štokaavin ja serbokroaatin kanssa ja että se on läheisempää sukua slovenian kielelle, jonka kanssa se jakaa huomattavan määrän sanastoa. Kajkaavilla on alhainen keskinäinen ymmärrettävyys štokaavin murteen kanssa, johon kroatian kirjakieli perustuu. Kielitieteilijä Josip Silić, yksi tärkeimmistä tekijöistä kroatian kielen standardisoinnissa, tunnustaa myös kajkaavin omaksi kielekseen, joilla on eri morfologia, syntaksi ja fonologia kuin virallisella kroatian kielellä. Vuodesta 2015 alkaen, historiallisella kajkaavin kielellä on erillinen ISO 639-3 – koodi - "kjv". Eräät järjestöt yrittävät jatkuvvast laajentaa kielen tunnustamista ja statusta, joka on toistaiseksi johtanut valinnaisten oppiaineiden opetukseen kajkaaviksi joissakin osissa Kroatiaa sekä edellä mainitun ISO-koodin luomiseen.


title: Kajkaavi

text: Termi "kajkaavi" johtuu kielen kysyvästä pronoministä "kaj" ("mitä, mikä"). Muut tärkeimmät kroatian murteet saavat myös nimensä kielten kysymyspronomineistä. Pronominit ovat kuitenkin vain yleisiä viitteitä eivätkä ne toimi kunkin murteen todellisina tunnisteina. Jotkin kajkaavin murteet käyttävät kysymyspronominina sanaa ča, jota yleensä käytetään čakaavin murteessa. Näissä murteissa nimessä esiintyvä pronomini on yleensä käytetyin kyseisessä murteessa.


title: Kajkaavi

text: Pohjois-Kroatian ulkopuolella murretta puhutaan myös Itävallan Burgenlandissa ja useiden eksklaavien alueella Unkarissa pitkin Itävallan ja Kroatian rajaa, sekä Romaniassa. Vaikka kajkaavin puhujat ovat pääasiassa kroaatteja ja kajkaavia pidetään serbokroaatin murteena, sen lähin sukulainen on kuitenkin sloveenin kieli. Kajkaavi on osa murrejatkumoa, jossa ovat myös sloveeni ja čakaavi.


title: Soul Calibur (pelisarja)

text: Soul Calibur (myös Soulcalibur) on Bandai Namcon kehittämä taistelupelien sarja.


title: Soul Calibur (pelisarja)

text: Sarjan pelejä pelataan kilpailullisesti elektronisessa urheilussa.


title: Arvo Airio

text: Arvo Airio oli suomalainen kääntäjä.


title: Soul Calibur V

text: Soul Calibur V on Namco Bandai Gamesin Soul Calibur-taistelupelisarjaan kuuluva peli, joka on julkaistu vuonna 2012 PlayStation 3 ja Xbox 360 -konsoleille.


title: Soul Calibur V

text: Pelillä pelataan elektronisen urheilun kilpailuja ("eSports").


title: Wiima (linja-autokorivalmistaja)

text: Oy Wiima Ab oli vuonna 1934 perustettu linja-autovalmistaja. Oy Wiima Ab nimi otettiin käyttöön 1964. Se valmisti linja-auton koreja siihen asti, kunnes se yhdistettiin Ajokki Oy:n ja Delta Planin kanssa, ja fuusiosta syntyi Carrus Oy. Tämä tapahtui vuonna 1989. Kun Volvo osti Carruksen, Wiiman vanhat toiminnot siirrettiin Puolaan. Wiiman malleja ovat esimerkiksi Wiima M68 Volvo B57, Wiima K202 ja Carrus Wiima 311.


title: Wiima (linja-autokorivalmistaja)

text: Wiiman varhaisin edeltäjä oli Helsingin maalaiskunnan Tapanilassa toiminut "Autokori- ja Puuteollisuus E. Virtanen", joka oli aloittanut toimintansa vuonna 1926. Tehtaan laajetessa perustettiin vuonna 1929 "Oy Autokoriteollisuus Ab", jolle valmistui uusi tehdasrakennus vuonna 1934. Samana vuonna valmistui ensimmäinen yhtiön rakentama linja-auton kori, jolla yhtiö osallistui seuraavana vuonna järjestetyille messuille ja voitti kultamitalin. Tämä oli läpilyönti, ja 1930-luvulla uusia koreja tehtiin vuosittain noin 40 kappaletta. Vuonna 1938 yhtiössä oli jo 180 työntekijää. Yritys valmisti koreja kaikkiin automerkkeihin ja -tyyppeihin, ja se oli alansa suurin Suomessa.


title: Wiima (linja-autokorivalmistaja)

text: Sotien jälkeen korien valmistusta haittasi tarvike- ja materiaalipula. 1940-luvun lopulla yhtiö rakensi alihankintana ohjaamoja Oy Ford Ab:n maahantuomiin Ford- ja Fordson-kuorma-autoihin. Yrityksen perustaja Emil Virtanen hukkui kesämökillään Vihdissä vuonna 1950, ja pari vuotta tämän jälkeen yhtiö ajautui konkurssiin. Vuonna 1952 tehdaskiinteistön osti Kesko, ja liikemies Umberto Casagrande perusti koritehtaan raunioille Linjakori Oy:n, joka sekin joutui vararikkoon seuraavana vuonna.


title: Wiima (linja-autokorivalmistaja)

text: Marraskuussa 1953 merenkulkuneuvos Antti Wihuri ja hänen lankonsa kauppaneuvos Raul Hellberg ostivat Linjakori Oy:n konkurssipesän ja perustivat "Oy Uusi Autokoriteollisuus Ab:n". Tämä yhtiö alkoi vuonna 1954 rakentaa puurunkoisia linja-auton koreja, joita valmistui vuoteen 1959 mennessä 440 kappaletta. Vuonna 1959 esiteltiin uusi teräsrunkoinen kori, ja samaan aikaan Helsingin kaupungin liikennelaitos tuli yhtiön suurimmaksi asiakkaaksi. Vuonna 1961 Antti Wihuri muodosti omistamistaan yhtiöistä Wihuri-yhtymän, jonka tytäryhtiöksi Oy Uusi Autokoriteollisuus Ab tuli. Vuonna 1964 yrityksen uudeksi nimeksi tuli Oy Wiima Ab. Vuonna 1969 Wiima rakensi Suomen ensimmäisen nivelbussin, jonka osti Helsinki-Maaseutu-Liikenne Oy.


title: Wiima (linja-autokorivalmistaja)

text: Vuonna 1979 Wiiman toimitusjohtaja, diplomi-insinööri Ilmari Mustonen osti yhtiön koko osakekannan itselleen. 1980-luvulla Wiima oli Suomen suurin linja-auton korien rakentaja. Vuonna 1982 valmistui 239 koria, joista 124 eli yli puolet meni vientiin. Vuonna 1987 Ilmari Mustonen osti myös toisen suuren korivalmistajan Ajokki Oy:n.


title: Henrik Klemetsen Holm

text: Henrik Klemetsen Holm (s. 9. kesäkuuta 1990 Fredrikstad) on norjalainen jääkiekkoilija, jonka pelipaikka on maalivahti. Hän edustaa Norjan GET-ligaenissa pelaavaa Stavanger Oilersia. Nuorten sarjoissa hän pelasi Lillehammerissa ja Stjernenissä. Hän on pelannut myös Norjan maajoukkueissa (U19, U20 ja miesten maajoukkue) MM-kilpailuissa.


title: Gorski Kotar

text: Gorski Kotar ( [ɡǒrskiː kôtaːr]; suomeksi "Vuorialue") on vuoristoinen alue Kroatiassa Karlovacin ja Rijekan välissä. Koska 63 % alueen pinta-alasta on metsää, sitä kutsutaan kansan keskuudessa "Kroatian vihreiksi keukoiksi" tai "Kroatian Sveitsiksi". Alueen läpi kulkee Eurooppatie E65, joka yhdistää Budapestin ja Zagrebin Adrianmeren rannikolla sijaitsevaan Rijekaan.


title: Gorski Kotar

text: Alue on jaettu Primorje-Gorski Kotarin ja Karlovacin piirikuntien kesken. Suurin osa alueesta sijaitsee Primorje-Gorski Kotarin piirikunnassa, mukaan lukien alueen suurimmat asutuskeskukset Delnice, Čabar, Vrbovsko, ja kunnat Mrkopalj, Ravna Gora, Skrad, Brod na Kupi, Fužine ja Lokve. Siinä osassa, joka kuuluu Karlovacin piirikuntaan, sijaitsee Bosiljevo ja osa Ogulinin kaupungista. Delnice on 4 454 asukkaallaan alueen suurin kaupunki ja sen keskus. Muita keskuksia, joissa asukasluku on yli tuhat ovat Vrbovsko (1 900) ja Ravna Gora (1 900). Begovo Razdolje, Kroatian korkeimmalla sijaitseva kylä (1 076 m) on Gorski Kotarissa.


title: Gorski Kotar

text: Gorski Kotarin asukastiheys on alhainen, mutta suurin Kroatian vuoristoisessa osassa. Vuonna 2001 noin 28 000 ihmistä asui 1 300 neliökilometriä, joka tarkoittaa, että alueella asuu noin 22 ihmistä per neliökilometri. Kielellisesti alue on hyvin monimuotoinen, sillä suhteellisen pienellä alueella voidaan kuulla kaikkia kolmea kroatian kielen päämurteista. Joissakin Gorski Kotarin osissa on myös huomattava italialainen yhteisö.